description: Saksamaa konsulaadi vastu Afganistani Mazar-i-Sharifi linnas sooritati neljapäeval enesetapurünnak, milles hukkus vähemalt üks inimene ja sai haavata veel 29.

title: Taliban ründas Saksa konsulaati Afganistanis

maintext:
Afganistanis sai lahingutegevuses surma kaks USA sõdurit
NATO ja USA esindajad teatasid, et Afganistani põhjaosas Kunduzi provintsis sai sõjalise missiooni käigus surma kaks USA sõdurit, samuti on kaks haavatut.


authors:
Inna-Katrin Hein
Foto

description: Iraani veteranide ameti teatel on Süüria kodusõjas president Bashar al-Assadile alluvaid armeeüksusi abistavatest iraanlastest sõduritest ja võitlejatest hukkunud rohkem kui 1000.

title: Süürias on hukkunud rohkem kui 1000 Iraani saadetud sõdurit ja võitlejat

fasttext_language: et


description: Ameerika Ühendriikide president Barack Obama sõidab täna läbi kolm osariiki, et teha viimast päeva kampaaniat demokraatliku erakonna presidendikandidaadi Hillary Clintoni heaks.

title: Obama läks kolmes osariigis Clintoni heaks võitlustulle

maintext:
Menuka «Game of Thrones» raamatusarja autor George R. R. Martin ei kirjuta praegu uust teost, vaid agiteerib ameeriklasi hääletama demokraat Hillary Clintoni poolt.
USA presidendivalimised 2016
8. novembril valivad ameeriklased presidenti. Nende otsus, kas demokraat Hillary Clinton või vabariiklane Donald Trump, määrab ilmselt palju ka lähiaastate maailmapoliitikas.


authors:
Afp Bns
Mariana Bazo Reuters Scanpix

description: Facebooki tegevjuht Mark Zuckerberg kutsus eile maailma liidreid looma senisest ühendatuma planeedi - väljavaade, mis on tema hinnangul Donald Trumpi USA presidendiks valimise ja Suurbritannia Brexiti-hääletuse tulemuse tõttu ohus.

title: Facebooki juht kutsus maailma liidreid looma ühendatuma planeedi

maintext:
Zuckerberg ütles Peruu pealinnas Limas Aasia ja Vaikse Ookeani Majanduskoostöö (APEC) foorumi tippkohtumisel peetud kõnes, et ehkki globaliseerumisel ja omavahelisel seotusel on probleeme, peab maailm võitlema üksteisest eraldumise tungiga.
«Õpime tänavu pea kõigi valimiste järel, et isegi kui globaliseerumine võib suurendada heaolu, tekitab see ka ebavõrdsust. See aitab mõnesid, ent kahjustab teisi,» lausus sotsiaalvõrgustiku tegevjuht.
Miljardäri sõnul tuleb sellele ebavõrdsusele reageerimisel langetada põhimõtteline otsus. «Me võime ennast üksteisest lahutada, riskida heaolu vähenemisega ja loota, et kaotatud töökohad tulevad tagasi. Teine võimalus on end üksteisega veelgi tihedamalt siduda, üritada teha veel rohkem suuri asju, töötada veelgi suurema heaolu nimel ja teha seejärel kõvasti tööd selle heaolu jagamiseks kõigiga,» lausus ta.
Zuckerbergi sõnul on teine valikuvariant parem, ent ka raskem. «Üksteisest eraldumine on suhteliselt lihtne, ent ühendumine nõuab suuri taristuinvesteeringuid ja poliitilist tahet teha pikaajalisi otsuseid.»
Facebook on aidanud rohkem kui 40 miljoni inimesel internetti jõuda, ütles ta.
Nii Trump kui ka Euroopa Liidust lahkumise pooldajad Suurbritannias suunasid oma jõupingutused end globaliseerumisest ja immigratsioonist ohustatuna tundvatele töölisklassi valijatele, lõigates populistlikult kasu pettumusest üha rohkem piirideta maailmaga.
Facebooki, millel on üle maailma 1,79 miljonit kasutajat, on kritiseeritud panuse eest Trumpi valimisvõitu platvormi andmisega valimisteemalistele libauudistele ning paremäärmuslikele blogidele valede levitamiseks demokraatide kandidaadi Hillary Clintoni suhtes.
Zuckerbergi sõnul on väited, justkui Facebook oleks valimistulemust mõjutanud, täiesti pöörased.


description: Todd Kohlhepp – mees, kes võeti Ameerika Ühendriikides Lõuna-Carolinas kinni selle eest, et hoidis oma krundil ketiga konteineriseina külge aheldatud naist – võttis omaks kokku seitse mõrva.

title: Ameerika sarimõrvar tunnistas üles seitse tapmist

maintext:
Kohlhepp rääkis eile politseile, et aastal 2003 tappis ta neli inimest. Samuti juhatas ta politseinikud oma krundil kohtadeni, kuhu ta olevat matnud kaks ülejäänud ohvrit.
45-aastane seksuaalkurjategijate nimistus olev Kohlhepp võeti kinni neljapäeval. Konteinerist leitud naine oli kadunud alates augustist koos oma poiss-sõbraga. Spartanburgi maakonna šerif Chuck Wright sõnas, et reedel Kohlheppi hoovist avastatud surnukeha kuulus just viimasele, 32-aastasele Charles Carverile.
«Ilmselgelt on nad ahastuses,» lausus šerif Carveri perekonna kohta. «See on kohutav.» Mees suri kuulihaavadesse.
Uurijad kahtlustasid kohe, et Kohlheppi näol võib olla tegu sarimõrvariga. Nüüd tunnistaski mees, et lasi 2003. aastal piirkonnas asuva mootorratta poe juures maha neli inimest.


description: United Airlinesi piloot palus reisijatel jääda rahulikuks ja hoida oma poliitilised vaated enda teada pärast seda, kui lennuki pardal oli puhkenud tuline vaidlus presidendivalimiste üle, vahendab Washington Post.

title: VIDEO. Piloot sekkus lendu häirinud poliitilisse vaidlusesse

maintext:
YouTube`i postitatud klipis on näha, kuidas lennukikapten pöördub reisijate poole peale tulise poliitilise vaidluse puhkemist, paludes reisijatel maha rahuneda.
Video postitaja Jon Bauer sõnas, et lennul San Franciscost Mehhiko linna Puerta Vallartasse puhkes vaidlus pärast seda, kui üks flanellsärgis ja sõjaväemustriga nokatsis mees tegi rassistliku märkuse afroameerika naise kohta ja naine nutma hakkas.
Seejärel pöördus piloot reisijate poole keelates lennukis igasuguse poliitilise diskussiooni.
«Me oleme mitme kilomeetri kõrgusel metallsilindris,» sõnas piloot. «Ma mõistan, et kõigil on oma arvamus, olgu pealegi. Kui sa teda toetad, tore on. Kui ei, siis ma mõistan ka seda. Aga me oleme siin, et minna Puerta Vallartasse ja lõbutseda.»


authors:
Afp Bns
Pat Sullivan Ap Scanpix

description: Mehhiko president Enrique Peña Nieto teatas eile, et tema valitsus tahab dialoogi USA presidendiks valitud Donald Trumpiga, kes vihastas Méxicot valimiskampaania aegsete rünnakutega mehhiklastest migrantide vastu.

title: Mehhiko president lubas kõnelusi Trumpiga

maintext:
«Pidades silmas seisukohti, mida presidendiks valitud Trump on võtnud, asetame rõhu dialoogile kui teele uue kava loomiseks meie kahepoolsete suhete jaoks,» ütles Peña Nieto Aasia ja Vaikse Ookeani Majanduskoostöö (APEC) foorumi tippkohtumisel.
Presidendi sõnul on Mehhiko jaoks suhted Ühendriikidega keskse tähtsusega, arvestades kahe riigi praegust kaubavahetuse ja lõimituse taset.
«Nagu ülejäänud maailmgi, on Mehhiko alustamas uut ajajärku suhetes USA-ga ning kaubanduses tahame anda nendele suhetele õiglase väärtuse,» ütles Peña Nieto.
Ta kritiseeris varjatult Trumpi propageeritud protektsionistlikke poliitikaid. Kinnisvaramagnaat on sarjanud vabakaubandusleppeid, mis on tema sõnul saatnud USA töökohad Mehhikosse ja teistesse odava tööjõuga riikidesse.
«Ärme laseme end segadusse ajada nendel protektsionistlikel meeleoludel, mis on hakanud mitmel pool maailmas kasvama. Usun, et globaliseerumine on toonud rohkem kasu kui kahju,» sõnas Mehhiko riigipea.
Peña Nieto tõrjus Trumpi üleskutseid tühistada või uuesti läbi rääkida USA-d, Kanadat ja Mehhikot ühendava Põhja-Ameerika vabakaubandusleppe (NAFTA) üle, öeldes, et tema riik on ka edaspidi jõuline avatuse propageerija.
Samas avaldas ta valmisolekut kaasajastada mõnesid leppe aspekte, nagu keskkonna- ja tööküsimused.
Mehhiko ja USA kaubandusmaht ulatus mullu 532 miljardi dollarini ning Mehhiko ligipääsu Ühendriikide turule tagab 1994. aastal sõlmitud NAFTA.
Peña Nieto plaanib Trumpiga kohtuda veel enne, kui kinnisvaramagnaat 20. jaanuaril USA uueks presidendiks vannutatakse.


description: Mina nendel valimistel ei hääleta. Laenates nüüdseks surnud kuulsa näitleja George Carlini sõnu: kui ma neid inimesi ametisse ei vali, jääb mulle õigus rahulolematu olla.

title: Newyorklane Nicholas Horman: miks ma ei lähe valima


description: Peale seda, kui IS Põhja-Iraagi külad vallutas, kuulutati välja täpsed reeglid, kuidas «kalifaadis» käituda. Juhiste seas tunduvad tähtsaimad punktid olevat habemete ja seksiorjadega seonduv, kirjutab Reuters.

title: ISi propaganda tegeleb seksiorjade ja habemetega

maintext:
Iraagi jõudude tagasivõidetud küladest leiab hulgaliselt dokumente ja plakateid, mis rõhutavad seda, kuidas sõdalaste valitsemise all käituma peaks.
Viie lehekülje pikkune dokument illustreeritud piltidega kuldsetest käevõrudest ja teemantsõrmustest juhendab, kuidas õigesti almust anda, mis on üks islami kohustustest. Selle vastu eksimine tähendab karistust.
Sahura külas, kus hiljuti lasti võitluses valitsusvägedega maha seitse ISi džihadisti, pidas äärmusrühmitus detailset raamatupidamist almuseandjate kohta. Sissekanded näitasid, kas elanik omas kulda, kinnisvara või autot. Kirjas olid ka elanike igakuised sissetulekud.
Roosa ja punasekirju lendleht pakub välja 32 küsimust ja vastust, kuidas tegeleda naissoost kinnipeetavatega. Teabelehe kohaselt on vanemal islamivaimulikul õigus jagada kinnipeetavaid võitlejate vahel.
Lendlehe kohaselt võib konkubiinidena kasutada mittemoslemitest naisi. Džihadistid võivad «omada» konkubiinidena kahte õde, kuid astuda vahekorda vaid ühega.
«Konkubiinidena võib võtta eelteismelisi tüdrukuid. Nendega ei või astuda seksuaalsesse vahekorda, kuid neid võib siiski nautida,» seisab ühel lehel. Peale Põhja-Iraagi rüüstamist vangistasid Islamiriigi võitlejad sadu jeziitide vähemusest naisi seksiorjadena.
Islamiriigi seaduse kohaselt peavad naised püsima kodus või kandma peast maani musta riietust, kui soovivad kodust lahkuda. Mehed kannavad lühikesi pükse ja sobilikus pikkuses habemeid. Habet defineeris lendleht kui «karvastikku, mis kasvab näol ja põskedel».
Äärmusrühmituse võimu all elades ei olnud erilist võimalust meelelahutuseks, keelatud oli internet, muusika ja mobiiltelefonid. Satelliittelevisiooni keeld jättis iraaklased ilma ühendusest välismaailmaga. Suurel plakatil pealkirjaga «Miks ma peaksin oma satelliiditaldriku hävitama» tõid džihadistid välja 20 põhjust, mis käsitlesid enamjaolt satelliittelevisiooni amoraalsust.
Põhjus number 8: « Sest satelliittelevisioon näitab armulugusid ja paljaid naisi ning ebasündsat keelekasutust». Põhjus 10: «Sest satelliidikanalid kiidavad heaks naiselikke mehi».
ISi logodega lehed leiti ruumidest, mida rühmitus kuni lüüasaamiseni oma kontorina kasutas. Iraagi sõjaväelaste kinnitusel kuulusid lehed Islamiriigile, kuid see ei ole veel sõltumatut kinnitust leidnud.
Hiljuti põgenenud külaelanike sõnul tähendas reeglite rikkumine karmi karistust, näiteks avalikku piitsutamist või Mosulisse hukkamisele toimetamist.


authors:
Afp Bns
Omar Haj Kadour Afp Scanpix

description: Süüria ja Vene sõjalennukid sooritasid ööl vastu tänast õhulööke mässuliste kontrolli all oleva Aleppo linna idaosale ja Idlibi provintsile, teatas täna vabaühendus Süüria Inimõiguste Vaatluskeskus.

title: Aleppo pommitamine jätkub


description: 8. novembril valivad ameeriklased presidenti. Nende otsus, kas demokraat Hillary Clinton või vabariiklane Donald Trump, määrab ilmselt palju ka lähiaastate maailmapoliitikas.

title: USA presidendivalimised 2016

maintext:
Trump: jätke valimised ära ja kuulutage mind võitjaks
Ameerika Ühendriikide vabariikliku erakonna presidendikandidaat Donald Trump tegi oma eilselt kampaaniaüritusel Ohios üleskutse: heal meelel jätaks ta valimised üldse ära ja kuulutaks ennast võitjaks.


authors:
Skynews Pm
Scanpix Ap

description: USA-s, Mineta San José rahvusvahelise lennujaama angaaris tekkis tuletõrjealarmi rike ning massiline kogus tulekustuti vahtu täitis kõige pealt angaari ning levis sealt ümberkaudsetele tänavatele.

title: Video: Silicon Valley lennujaam mattus vahumere alla


description: Malis islamistidega võidelnud Prantsuse üksuse sõdur, kes sai reedel miiniplahvatuses viga, suri laupäeval, teatas president François Hollande'i büroo.

title: Malis miiniplahvatuses viga saanud Prantsuse sõdur suri

maintext:
Sõjaväelane sõitis Malis soomukiga miini otsa, teavitas presidendiamet mehe vaprust tunnustades.
"Plahvatuses sai surma seersant Fabien Jacq ja kergemalt haavata veel üks sõjaväelane," kirjutati ametlikus teadaandes.
Rünnaku eest võttis vastutuse terrorivõrgustikuga Al-Qaeda seotud islamistide äärmusrühmitus Ansar Dine.
Samuti AL-Qaedaga seotud äärmusrühmitus Islami Magribi Al-Qaeda (AQIM) avaldas laupäeval video kahe mehe hukkamisest, keda süüdistati koostöös Prantsusmaa terrorismivastase võitluse üksustega Malis.
Videos tapetakse Mali päritolu Mohamed Ould Beih ja El-Hussein Ould Badi, keda nende mõrtsukad süüdistavad filmilõigul korduvalt koostöös prantslastega. Islamistide sõnul olid mehed prantslastele muu hulgas reetnud mitu relvapeidikut.
Videolõik nimega "Reeturid 2" avaldati islamistidega seotud meediakanalis Andalus Media.
Prantsusmaa viis sõdurid Malisse 2013. aasta algul, et aidata võimudel lüüa tagasi džihadistid, kes olid suure osa riigist vallutanud. Operatsioon Serval asendati hiljem operatsiooniga Barkhane, mis on viit Aafrika riiki hõlmav ulatuslikum pealetung islamistlikele rühmitustele. Sellest võtab osa 3000 Prantsuse sõdurit. Mali operatsioonides on surma saanud 18 prantslast.


description: Mehhiko narkoparuni Joaquin «El Chapo» Guzmáni advokaat esitas teisipäeval apellatsiooni väljaandmise vastu Ühendriikidele, kus teda ootavad uimastikaubandus- ja mõrvasüüdistused.

title: Guzmán kaebab edasi väljaandmisotsuse USA-le

maintext:
Advokaat Andrés Granados esitas dokumendid Mehhiko pealinna México kohtule. Kohus teatas, et edastab dokumendid apellatsioonikohtunike kogule.
Mehhiko kohus otsustas oktoobris Guzmáni USA-le välja anda. Guzmán seisab silmitsi kahe väljaandmistaotlusega - Ühendriikide California osariik nõuab tema väljaandmist uimastikaubanduse süüdistuste alusel ning Texase osariik seoses süüdistusega, mis hõlmavad mõrva ja rahapesu.
Granadose väitel allkirjastas ühe väljaandmistaotluse vale USA saatkonna ametnik ning narkoparunit võib oodata surmanuhtlus, kui ta Texases mõrva eest kohtu alla antakse.
«Me teame, et see on kõrge profiiliga juhtum. See on väga keerukas, sest puudutab härra Guzmáni,» sõnas advokaat.
Ta avaldas lootust, et erinevalt eelmisest hagist 20. oktoobril, kui madalama astme kohus apellatsiooni tagasi lükkas, föderaalvalitsus seekord ei sekku.
Sinaloa narkokartelli juht Guzmán vahistati jaanuaris, kui oli andnud usutluse ameerika näitlejale Sean Pennile. Kartelli pealik oli huvitatud filmist, mis pidi tehtama tema elust.
Esimest korda peeti Guzmán kinni 1993. aastal Guatemalas ja mõisteti 20 aastaks vangi. Ta anti välja Mehhikole, kus ta 2001. aastal vanglast põgenes.
Guzmán tabati alles 2014. aastal, kuid 2015. aasta juulis õnnestus tal taas põgeneda.


description: Iraagi peaminister Haider al-Abadi  soovitas laupäeval äärmusrühmituse Islamiriik (IS) võitlejatel relvad maha panna, kui nad tahavad elada ja lubas Mosuli juba lähiajal vabastada, edastasid YLE ja BBC.

title: Iraagi peaminister lubas Mosuli lähiajal vabastada

maintext:
Peaminister kinnitas ajakirjanikele, et Iraagi väed ei kavatse peatuda ja islamistide terror saab Mosulis peagi läbi.
USA luuresatelliidi värsked pildid näitavad, et IS on ehitanud Mosuli kaitseks Iraagi valitsusvägede pealetungi eest muljetavaldavad rajatised. Texases asuv erafirma Stratfor avaldas laupäeval fotod, millel on näha pikki ridu betoontõkkeid, mullavalle ja kesklinna viivaid teid tõkestavaid rusuhunnikuid.
Džihadistid on lennuvälja ja selle lähedal paikneva endise sõjaväebaasi ümbruse hoonetest puhastanud. Stratfori arvates on selle eesmärk luua tingimused lähenevate Iraagi vägede paremaks sihtimiseks.
"Loodud kaitserajatised on Iraagi vägedele tõsiseks taktikaliseks väljakutseks" teel Mosuli kesklinna," hindas luurefirma esindaja.
Iraagi väed olid reedel sunnitud pühasõdalaste tugeva vastupanu tõttu taanduma.
"Seal on palju džihadiste. Oli targem taganeda ja uus rünnakuplaan koostada," ütles terrorismivastaste eliitvägede anonüümsust palunud ohvitser.
Mõned eliitvägede üksused jäid veel linna.
Ühendriikide juhitud koalitsioon on viimase paari päeva jooksul intensiivistanud õhurünnakuid, kuigi IS-i süüdatud autokummid on täitnud taeva linna kohal suitsuga. Suitsukardina eesmärk on rühmituse võitlejaid kaitsta.
Iraagi suuruselt teises linnas Mosulis on hinnanguliselt 3000-5000 võitlejat. Linnas arvatakse olevat lõksus umbes miljon tsiviilisikut.


description: Venemaa kaitseministeerium teatas, et kaks riigi sõjalaevastiku hävitajat sundisid eemalduma Hollandile kuuluva allveelaeva, mis üritas luurata Vahemerel asuva Vene lennukikandja järele.

title: Vene hävitajad peletasid Hollandi allveelaeva

maintext:
Sõjaväe andmeil oli allveelaev vahejuhtumi ajal lennukikandjast Admiral Kuznetsov 20 kilomeetri kaugusel. Samas puuduvad intsidendi kohta kinnitused teistelt osapooltelt. Hollandi sõjavägi teatas, et ei kommenteeri oma allveelaevade operatsioone.
Samuti pole täpselt selge, kus vahejuhtum toimus. Ühe raporti järgi asus Admiral Kuznetsov umbes sada kilomeetrit Süüria sadamalinnast Latakiast loodes.
Kaitseministeeriumi kõneisik Igor Konašenkov ütles, et kaks allveelaeva-vastast alust – Severomorsk ja Viitseadmiral Kulakov – avastasid hollandlased kergelt juba kilomeetrite tagant, kasutades selleks tavapäraseid hüdroakustilisi süsteeme ning helikopteritelt saadud andmeid.
Ehkki allveelaev üritas põgeneda jälgimise alt, jälitasid venelaste laevad seda rohkem kui tunni ning sundisid Konašenkovi sõnul selle nende laevasiku lähedusest lahkuma. Venelane mõistis Hollandi manöövrid hukka kui kohmakad ja ohtlikud.
Kuigi Hollandi poolt ei tulnud ametlikku kommentaari, ütles kaitseminister Jeanine Hennis-Plasschaert, et pole hea mõte säärase Venemaa retoorikaga kaasa minna. Hollandi laevandusekspert Jaime Karreman lausus, et tõeks osutumise korral oleks tegu pretsedenditu juhtumiga. «On üsna šokeeriv, et avastatakse salajasel missioonil viibiv allveelaev,» rääkis ta Hollandi televisioonile.
Vene laevastik saatis oma flotilli Vahemere idaosasse ootuses, et Süürias taastuvad õhurünnakud president Bashar al-Assadi vastaste mässuliste positsioonidele. NATO andis samal ajal teada, et venelaste aluseid jälgitakse «mõõdetud ja vastutustundlikul moel».


description: McDonald`s kaebas Firenze linna kohtusse, kuna linnavalitsus ei andnud kiirtoiduketile linnaväljakule kiirtoidukoha ehitamiseks luba, vahendab The Local.

title: McDonald`s kaebas Firenze restorani keelustamise eest kohtusse

maintext:
Ühendriikide kiirtoidukett nõuab linnalt 17,8 miljonit eurot kahjutasu peale seda, kui linn lükkas tagasi McDonald`si avalduse linna ajaloolises keskuses Piazza del Duomol restoran avada.
Firma sõnul arutatakse asja administratiivkohtus, muid detaile ei täpsustatud.
Firenze vasaktsentristlik linnapea Dario Nardella keeldus McDonald`si avalduse rahuldamisest juunis peale seda, kui ettepanekut kaaluti tehnilise komisjoni poolt, kes leidis, et see ohustaks ajaloolise linnasüdame säilimist.
«McDonald`sil on õigus esitada avaldus, see on seadusega lubatud, kuid meil on ka õigus keelduda,» sõnas Nardella linnanõukogus, lisades, et ta soovib toetada piirkonna ajaloolisi ettevõtteid.
Nardella sõnul ei ole neil McDonald`si suhtes eelarvamusi, kuid Unesco maailmapärandi nimistusse kuuluval Piazza del Duomol kiirtoidukoha avamine oli tema sõnul kohalikele liiast.


description: USA presidendivalimistel võidukas olnud vabariiklane Donald Trump kritiseerib meediat, kuna tema arvates ärgitas meedia rahvast tänavatele tulema ja tema vastu meelt avaldama.

title: Donald Trump süüdistab meediat temavastaste meeleavalduste korraldamises

maintext:
Piisavalt valijameeste hääli saanud Trump, kellest saab jaanuaris USA uus president, kommenteeris meeleavaldusi Twitteris.
«Oli avalik ja edukas kampaania ja valimine. Meedia ärgitas professionaalseid meeleavaldajaid tänavatele tulema, et minu vastu protestida. Pean seda ebaõiglaseks, sest valimised olid õiglased,» teatas Trump.
Tulevase presidendi Twitteri sõnumit edastati poole tunniga üle 12 000 korra.
Trumpi vastu suunatud ja teda kritiseerivaid meeleavaldusi on toimunud kogu USAs, eriti aga neis paikades, kus on palju Hillary Clintoni toetajaid.
Demokraatide presidendikandidaat Hillary Clinton ja president Barack Obama on üritanud rahvast rahustada. Clinton sõnas kolmapäeval oma toetajatele, et Trumpile tuleb anda võimalus, sest ta on selle ära teeninud.
Trumpi sotsiaameedia kasutamine on ka varem päevakorral olnud. Kampaania ajal postitas Trump sinna üsna räigeid seisukohti, mille tõttu ta nõunikud keelasid tal enne kampaania lõppu Twitteri kasutamise.
Selle keeluga üritati talitseda Trumpi liiga karme ja viha õhutavaid seisukohti, et need tema kampaaniat liigselt ei mõjutaks.
Meediakriitilised kommentaarid lubavad oletada, et Trump tohib jälle Twitterit kasutada, sest kriitika on edastatud just selles sotsiaalmeedia allikas.
Donald Trump annab ametivande 20. jaanuaril 2017 Washingtonis ja temast saab USA 45. president.


description: Demokraadid ja vabariiklased peaksid tegema koostööd Ameerika Ühendriikide ees seisvate küsimuste lahendamise nimel, ütles ametist lahkuv president Barack Obama eilsel kohtumisel oma mantlipärijale Donald Trumpile.

title: Obama ja Trump otsisid Valges Majas lepitust


description: Kreeka endine president Konstantinos Stephanopoulos suri 90-aastasena, teatas ametlik uudisteagentuur ANA pühapäeval.

title: Suri Kreeka ekspresident Konstantinos Stephanopoulos


description: Bataclani kontserdihalli omanikud mõtlesid kaua ja pingsalt, kas üldse veel kunagi avada saali, kus islamiterroristidest püssimehed tapsid 90 inimest. Laupäeval avab uuendatud klubi aga inglise staar Sting.

title: Prantsuse muusikud hoiavad Bataclanist eemale


authors:
Afp Bns
Mohamed El-Shahed Afp Scanpix

description: Egiptuse kohus mõistis täna tagaotsitavate peitmise eest kaheks aastaks vangi ajakirjanike ametiühingu juhi ja kaks liiget.

title: Egiptuses mõisteti kaheks aastaks vangi ajakirjanike ametiühingu juht


authors:
Raigo Pajula
Jaanus Piirsalu

description: Kaheldava kasuga Roguni hüdroelektrijaama ehitamine iga hinna eest näitab, et Tadžikistanis elab visalt nõukogudeaegne mõtteviis: mastaapsed projektid on see õige asi. Vähemalt elektritootmises.

title: Minielektrijaamad annavad külades tööd


description: Ameerika Ühendriikide president Barack Obama alustas tänast valimiste päeva traditsioonilise korvpallimänguga.

title: Obama alustas valimiste päeva traditsioonilise kossumänguga

maintext:
Järgides 2008. ja 2012. aasta traditsiooni, kohtus Obama sõpradega valimiste hommikul palliplatsil. President oli oma hääle andnud juba eelhääletusel, et kutsuda inimesi üles varakult registreeruma ja et propageerida eelhääletust.
Oma kodanikukohuse täitnud, liikus tumedates vabaajariietes ja nokatsiga Obama Valge Maja lähedale Fort McNairi.
Peale kaheksat kurnavat aastat Valges Majas ei ole 55-aastase Obama käsi ilmselt siiski enam nii lahti, kui varem.
2010. aastal vajas president 12 õmblust, kuna sai sõprade ja perega korvpalli mängides vastasmängijalt küünarnukiga huule pihta löögi.


description: Saksa välisminister Frank-Walter Steinmeier lükkas täna ümber Türgi kolleegi väite, nagu toetaks Saksamaa kurdi sõjalist rühmitust PKK, sõnades, et sellised äärmusparteid on Saksamaal keelatud, vahendab Reuters.

title: Saksamaa eitab Türgi väidet, et Berliin toetab äärmusrühmitusi

maintext:
«PKK ja teised äärmuslikud liikumised on siin terroriorganisatsioonidena keelatud. Nad on pideva järelvalve all,» ütles Steinmeier. «Seetõttu ei mõista ma tänaseid Türgi väiteid. Väidete kordamine ei muuda neid õigeks.»
Türgi peaminister Mevlüt Çavuşoğlu süüdistas täna Berliini selles, et Saksamaa lubab PKK-l ja äärmusvasakpoolsel DHKP-C-l ilma järelvalveta tegutseda.
Mõlemad rühmitused on Türgi pinnal relvastatud rünnakuid toime pannud.


description: USA kasutab Iraagi suuruselt teise linna Mosuli äärmusrühmituselt Islamiriik (IS) tagasivallutamise operatsiooni toetamisel lahingkoptereid Apache, teatas Pentagon esmaspäeval.

title: Pentagon: USA kasutab Mosuli rünnakus lahingkoptereid Apache

maintext:
USA kaitseministeeriumi kõneisik Peter Cook ütles, et lahingkoptereid kasutatakse enesetapurünnakutele suunduvate džihadistide pommiautode peatamiseks.
Kopterite kasutamine Mosulis on andnud "märkimisväärset efekti", sõnas ta.
Kopterite arv ei ole teada, kuid ametnike hinnangul on neid ilmselt alla kümne.
Lahingkopterid lendavad madalamal ja aeglasemalt kui hävitus- ja pommituslennukid, mistõttu on nad ka kergem sihtmärk vaenlaste õhutõrjerelvadele.


authors:
Independent Pm
Afp Scanpix

description: Trump on andnud mõista, et erukindral James Mattis, kes on väljendanud arvamust, et mõningate inimeste pihta on lõbus tulistada, on tõenäoline kandidaat kaitseministri kohale, kirjutab Independent.

title: Trumpi kaitseministri kandidaat: mõne inimese pihta on lõbus tulistada

maintext:
«Afganistanis on mehi, kes peksavad naisi viis aastat selle eest, et nad ei kandnud näokatet. Tead, sellistel meestel pole mehelikkust enam raasugi järel. Nende pihta on kuradima lõbus tulistada,» vahendab Independent Mattise sõnu.
Donald Trump on kutsunud erukindralit James «Hull Koer» Mattiseks ja öelnud ajakirjanikele, et ta on «tõeline tegija».
Mattise teenistus kestis 44 aastat, mille jooksul tõusis mees mereväe kõrgeimatele positsioonidele, juhtides 2001. aastal missiooni Lõuna-Afganistani ja merejalaväediviisi 2003. aasta Iraagi invasiooni ajal.
2004. aastal juhtis Mattis merejalaväge Iraagi Falluja lahingus, mida peetakse sõja üheks verisemaks.
Järgmisel aastal sai ta aga laialdase hukkamõistu osaliseks, teatades San Diego teenistujatega kohtudes, et mõne inimese pihta on lausa lõbus tulistada: «Nendega võitlemine on tegelikult täitsa lõbus. See on tõeline pidu.»


description: Rootsi ja Soome meedia teatel leidis Rootsis Göteborgi kesklinnas Vasagatani piirkonnas eile õhtul kella 18.35 paiku kohaliku aja järgi aset plahvatus ning kuulda oli ka tulistamist.

title: Göteborgis leidis aset plahvatus ja oli kuulda tulistamist


authors:
Inna-Katrin Hein
Panther Media Scanpix

description: Argentinas leidis viimase kaheksa päeva jooksul aset juba teine maavärin, USA geoloogiateenistuse (USGS) andmetel oli nüüdse maavärina magnituud 6,4.

title: Video:Argentinat tabas maavärin magnituudiga 6,4

maintext:
The Independenti teatel oli maavärina epitsenter riigi loodeosas Tšiili lähedal, San Juanist 25 kilomeetri kaugusel.
USGS teatas esmalt, et maavärina magnnituud oli 6,7, kuid hiljem parandas, et see oli 6,4.
USA seismoloogide andmetel on nüüdse maavärina puhul ohvrite tõenäosus väike, kuid hooned said kergelt kannatad.
Põhjus on selles, et maavärina hüpotsenter oli küllalt sügaval ehk 115 kilomeetri sügavusel, mille tõttu mõju jäi maapinnal nõrgaks.
13. novembril kella 8.00 paiku kohaliku aja järgi tabas Argentina loodeosa nüüdse maavärinaga peaaagu samas paiga maavärin magnituudiga 6,2. Selle maavärina hüpotsenter oli 99 kilomeetri sügavusel. Inimesed ega hooned kannatada ei saanud.


authors:
Afp Ap Bns
Ap Scanpix

description: Kreekas visiidil viibiv USA president Barack Obama lubas täna veenda oma Euroopa liitlasi, et kasinus üksi ei too jõukust.

title: Obama: kasinuspoliitika üksi ei too jõukust


description: USA president Barack Obama ja tema Vene ametivend Vladimir Putin kohtusid pühapäeval põgusalt Peruu pealinnas Limas toimuva Aasia ja Vaikse Ookeani Majanduskoostöö (APEC) tippkohtumise ajal, ütles Kremli pressiesindaja Dmitri Peskov.

title: Moskva: Obama ja Putin kohtusid APECi kohtumise ajal


description: Läänemere põhja planeeritava gaasijuhtme Nord Stream 2 projekt on sattunud Saksamaal üha suurema kriitika alla.

title: Saksamaal on kasvanud vastasseis Putini gaasijuhtmele

maintext:
North Stream kaks peaks valmima 2019. aasta lõpuks ja edastama maagaasi Venemaalt Viiburist Saksamaale Greifswaldi. Bundestagi väliskomisjoni esimees, konservatiivide hulka kuuluv Norbert Röttgen heitis Saksa valitsusele ja seega ka liidukantsler Angela Merkelile Ida-Euroopa julgeolekumurede ignoreerimist.
«Valitsuse seisukoht, et Nord Stream 2-l pole erasektori projektina kuidagi poliitikaga seotud, on minu hinnangul vastuvõetamatu ja provokatiivne,» sõnas Röttgen FAZile.
Poliitiku hinnangul mõjutab gaasijuhe Poola, Ukraina ja Baltimaade julgeolekuhuvisid. «See võib viia edasisele eraldumiseni Euroopa Liidu sees. Venemaa tegevus Ida-Ukrainas ja tema sõjapidamine Süürias ei saa tagajärgedeta jääda. Me ei saa äri tõttu Venemaaga rikkuda rahvusvahelist õigust,» ütles Röttgen.
Lisaks kritiseeris projekti Saksa roheliste eurosaadik Reinhard Bütikofer endist liidukantslerit Gerhard Schröderit, kes on sellest suvest alates Nord Stream AG nõukogu esimees.
«Gerhard Schröder on pühendunud Vene energiaekspordile, millest Moskva rahastab Vene sõjaeksporti,» süüdistas Bütikofer.


description: Täna astus Hillary Clinton esmakordselt pärast kaotust Donald Trumpile avalikkuse ette.

title: Clinton pöördus esmakordselt pärast kaotust toetajate poole

maintext:
USA demokraatide presidendikandidaat Hillary Clinton pöördus pärast hävitavat kaotust vabariiklaste kandidaadile Donald Trumpile täna toetajate poole.
Ta kutsus poolehoidjaid valimistulemusega leppima ja ütles, et võlgneb Trumpile eelarvamusvaba suhtumise ja võimaluse juhtida.
Ameerika demokraatia sõltub võimu rahumeelsest üleminekust, sõnas ta.
Clinton ütles New Yorgi hotelli kogunenud toetajatele, et möödunud valimiskapmaania oli talle suur au, üks suuremaid elus, kuid tulemus on valus.
Clintoni sõnul ei teinud ta aga pingutusi iseenda, vaid riigi nimel, mida me armastame.
Ta lubas teha koostööd presidendiks valitud Trumpiga ja soovitas demokraatidel anda talle võimalus sügavalt lõhestunud riiki juhtida.
«Eile õhtul õnnitlesin ma Donald Trumpi ja tegin ettepaneku koostööks riigi hüvanguks,» ütles valimised kaotanud Clinton esimeses avalikus ülesastumises pärast Trumpi ootamatult ülekaalukat võitu.
«Ma loodan, et temast saab edukas president kõigile ameeriklastele,» lisas ta pisaraid tagasi hoides.
«Me nägime, et meie riik on lõhenenud sügavamalt, kui me arvasime.»
Clinton tunnistas, et tal on kahju, et ta valimisi ei võitnud. «See on valus ja see kestab mõnda aega.»
--
Ülekanne algas.
18:41 See ei ole tulemus, mida me soovisime. Aga teie esindate Ameerika parimat osa ja mul on olnud au teie eest kandideerida.
18:43 Donald Trumpist saab meie president ja me peame andma talle võimaluse.
18:46 Me panustasime poolteist aastat, et öelda ühel häälel, et Ameerika on kõigi jaoks. Nüüd on meie ülesanne oma rolli edasi täita.
18:47 Me võlgneme selle eest palju nii Barack kui ka Michelle Obamale.
18:50 Mul on olnud elu jooksul nii edulugusid kui ebaõnnestumisi, aga ärge kunagi loobuge võitlemast selle nimel, mida peate õigeks. See on seda väärt!
18:51 Eriti tahan ma öelda oma tänu nendele noortele naistele, kes on panustanud minu kampaaniasse. Ma tean, et klaaslagi on siiski veel purustamata, aga see võib juhtuda varem, kui me arvame.
18:54 Lõpetuseks, /.../ meie parimad päevad on veel ees! Koos oleme me tugevamad ja ärme unusta seda! Usume üksteisesse! Ma olen ülimalt tänulik, et mul on olnud see võimalus teid kõiki esindada! Jumal õnnistagu Ameerikat!
Ülekanne lõppes.


authors:
Ap Bns
Sputnik Scanpix

description: Donald Trumpi võidu jälgimine USA presidendivalimistel oli suurim rõõm pika aja jooksul, ütles Ungari peaminister Viktor Orbán täna.

title: Orbán: Trumpi valimisvõit oli suurim rõõm

maintext:
Serbias visiidil viibiv Ungari peaminister ütles, et tal on suured ootused eelseisvate muutuste suhtes Ühendriikides. Samuti avaldas valitsusjuht lootust, et Trumpi võit võib kujuneda oluliseks pöördepunktiks.
Orbáni sõnul on Ungaril mõõt täis epistlilugemisest ja sellest, et nad ei saa hukkamõistu kartes vabalt oma arvamust avaldada.


description: Venemaa ja Hiina koostavad riikidevahelist lepingut kahe uue tuumajaamaüksuse ehitamiseks Tianwani tuumajaamas, teatas Venemaa riiklik tuumaenergiakorporatsioon Rosatom.

title: Venemaa ja Hiina tugevdavad koostööd tuumaenergia tootmisel

maintext:
«Riigijuhid toetavad kahe uue Venemaa kavandi põhjal loodud tuumaüksuse rajamist Tiawani tuumajaamas. Nad plaanivad anda juhised koheseks riikidevahelise protokolli koostamiks selle projekti jaoks ning seejärel allkirjastavad vajalikud lepingud,» teatas Rosatom.
Lisaks sellele on riikidel plaanid ehitada ka energiaüksused uutesse kohtadesse Hiinas ja arendada koostööd tuumajaamade teemal ning ka paljulubavas neljanda põlvkonna kiirneutronreaktorite tehnoloogias.


description: Esimest korda pärast 10 000 inimese elu nõudnud Donbassi konflikti algust 2014. aasta aprillis ei võitle sõjapiirkonnas enam ühtki Ukraina ajateenijat, teatas president Petro Porošenko täna.

title: Ukraina viis viimased ajateenijad sõjatsoonist välja

maintext:
Ukraina on asunud moodustama NATO standarditele vastavat kutselist sõjaväge ja loodab ühel päeval alliansiga liituda.
Noormeeste kohustuslikku sõjaväeteenistusse värbamist jätkati pärast venemeelse presidendi Viktor Janukovõtši kukutamist 2014. aasta veebruaris, millele järgnes Krimmi annekteerimine ja puhkes sõda separatistlikus Ida-Ukrainas.
«Mina kui president ja vägede ülemjuhataja võin Ukraina rahvale raporteerida, et nüüd ei ole rindel ega terrorivastase operatsiooni piirkonnas enam ühtki ajateenijat,» vahendas presidendikantselei Porošenko avaldust.
«Ukraina relvajõud peavad olema komplekteeritud täielikult vabatahtlikest ja lepingulistest sõduritest, kes on hea ettevalmistusega, motiveeritud, treenitud ja korralikult relvastatud,» lisas Porošenko.
Presidendi teade viitab sellele, et Ukraina ei näe lähemal ajal ette Donbassi sõjategevuse hoogustumist.


authors:
Afp Bns
Kuvatõmmis Youtube

description: Hollandi politsei vahistas täna Haagis fašismivastasel meeleavaldusel 166 vasakäärmuslast.

title: Hollandis vahistati fašismivastasel meeleavaldusel 166 inimest


description: Barcelonas avaldas umbes 80 000 inimest pühapäeval meelt Kataloonia liidrite toetuseks nende sammudes regiooni lahkulöömiseks Hispaaniast.

title: Galerii: Kataloonia iseseisvumist toetaval meeleavaldusel osales 80 000 inimest

maintext:
Hispaania välisministeerium ärritus Läti aukonsuli peale
Hispaania välisministeerium teatas Läti suursaadikule Madridis, et ei soovi enam nende aukonsulina Barcelonas näha Xavier Vinyalsi, sest too riputas 11. septembril ehk katalaanide rahvuspäeval konsulaadile iseseisvuslaste lipu.


description: Täna jõustus Pariisi kliimalepe. Kliimaleppe eesmärk on vähendada nn kasvuhoonegaaside õhkupaiskamist 2030. aastaks 30 protsenti 2005. aasta tasemega võrreldes. Leppeni jõuti mullu detsembris Prantsusmaa pealinnas.

title: Pariisi kliimalepe jõustus

maintext:
Lepe jõustus pärast seda, kui selle oli ratifitseerinud enam kui 55 riiki, mille arvele langeb rohkem kui 55 protsenti globaalsest süsinikuemissoonist.
«Inimkond vaatab kunagi tagasi 4. novembrile, kuna siis sulgesid maailma riigid ukse vältimatule kliimakatastroofile,» ütles ÜRO kliimaorganisatsiooni UNFCCC juht Patricia Espinosa.
Pariisi kliimalepe eesmärgiks on piirata globaalne soojenemine sel sajandil "tublisti" alla kahe kraadi Celsiuse järgi tööstusrevolutsiooni eelse ajaga võrreldes. Lepe kutsub riike seadma endale süsinikdioksiidi emissioonide piiramise eesmärke ning neid iga viie aasta tagant uuendama.
Maailma liidrid ja teadlased on hoiatanud üha rängemate põudade, üleujutuste ja tormide eest, samuti veetaseme tõusu eest maailmameres, mis mõjutab sadade miljonite inimeste elu.
Kokkuleppes rõhutatakse, et kasvuhoonegaaside õhkupaiskamine peab jõudma kõrgpunkti niipea kui võimalik, et siis kiiresti väheneda.


description: Briti väljaande Daily Mail andmetel oli demokraatide presidendikandidaadil Hillary Clintonil ja ta mehel Bill Clintonil enne valimiskaotust sõnasõda.

title: Väljaanne: Clintonitel oli enne Hillary valimiskaotust sõnasõda

maintext:
Selle paljastas meediale Bill Clintoni nõunik, kes soovis jääda anonüümseks.
Allika andmetel süüdistas Hillary Clinton oma populaarsuse languses FBI direktorit James Comeyt, kes avaldas enne valimiste lõppu, et Clintoni välisministriks olemise ajal saadetud e-kirju uuritakse uuesti.
Bill Clintoni arvates ei olnud ta naise populaarsuse ja toetajate kahanemise taga FBI, vaid naise kampaaniajuhtide Robby Mooki ja John Podesta valearvestused.
Bill Clinton rääkis New Yorgis olnud Hillary Clintoniga telefonitsi, olles nende kodus, Arkansases Little Rockis asuva maja rõdul. Clintonitele kuulub suur katusekorter Little Rocki raamatukogu ja muuseumi hoones.
Allika teatel oli Bill Clinton oma naisega vesteldes väga vihane ja kõne kujunes sõimamiseks. Hillary Clinton süüdistas oma kampaaniaprobleemides FBI juhti, et ta enne lõppu urgitseb jälle skandaali tekitanud e-kirjades.
Bill Clintoni arvates ei olnud ta naise kampaaniajuhid Robby Mook ja John Podesta oma ülesannete kõrgusel, nad jätsid kampaanias tähelepanu alt välja USA majandusprobleemid ja see ei jäänud miljonitel kesk- ja töölisklassi esindajatel tähele panemata.
«Bill oli Hillaryga peetud sõnasõja ajal näost punane, arvasin, et ta saab infarkti. Ta oli lõpuks nii vihane, et viskas telefoni rõdult alla, telefon kukkus kuhugi Arkansase jõe suunas,» meenutas allikas.
Nõuniku arvates tundis Bill Clinton, et tema panust märgati Hillary Clintoni kampaania ajal liiga vähe ja ta jäi teiste nõunike varju.
Bill Clinton tegeles oma naise kampaanias globaliseerumise, tehnoloogia ja majandusteemadega, kuid need ei leidnud kampaaniakõnedes ega debattidel eriti kajastamist.
Bill Clinton oli Hillary Clintonit hoiatanud, et Donald Trumpi vastased rünnakud võivad meeldida ta partikaaslastele ja meediale, kuid need ei pruugi mõjutada valijaid.
Bill Clintoni arvates on paljud noored afroameeriklased pettunud president Barack Obama kaheksa aasta pikkuses võimulolekuajas ja nad soovivad muutusi, seda pani Trump tähele, kuid mitte Hillary.
«Hillary ei kuulanud oma meest, vaid teisi nõunikke. Ta sõnas abikaasale, et tema vaated on aegunud ja ta ei saa praegusest olukorrast aru. Lõpuks Bill loobus, sest ta nägi, et keegi ei võta teda tõsiselt,» lisas anonüümne nõunik.
Demokraat Hillary Clinton kaotas valimised vabariiklasele Donald Trumpile, kes annab presidendi ametivande 20. jaanuaril 2017. Trumpist saab USA 45. president.


description: Ööl vastu homset selgub, kellest saab uus USA president. Postimees avaldab ajakavana demokraatide presidendikandidaadi Hillary Clintoni ja vabariiklaste presidendikandidaadi Donald Trumpi märkimisväärseimad elusündmused.

title: Clinton ja Trump läbi aegade


description: USA meedia teatel kasutas vabariiklaste presidendikandidaat Donald Trump kampaania käigus aktiivselt sotsiaalmeediat ja hüüdlauseid ning just need võisid talle piisava toetuse ja võidu tagada.

title: Trump sai valimisvõidu tänu Twitteri hüüdlausetele?

maintext:
Sotsiaalmeedia ja valimiskampaania kõnede ekspertide sõnul teadsid nii Trump kui ta nõunikud, millele rõhuda, kui nad kasutasid kergelt meelejäävaid ja lühikesi fraase.
«Tegemist oli kõlavate ja mõjuvate hüüdlausetega, mis jäid kergelt meelde ja levisid sotsiaalmeediase kiiresti. Tänapäeva kiire elutempo juures eelistatakse kiireid asju, kaasa arvatud lühikesi tekste,» selgitasid eksperdid.
USA väljaanded ja telekanalid on mitmel korral nüüdseid presidendivalimisi nimetanud sotsiaalmeedia valimisteks, kuna sotsiaalmeedia mängis suurt rolli.
Nii Trumpi kui ta konkurendi, demokraat Hillary Clintoni kampaania sai sotsiaalmeedias ulatusliku kommenteerimise, kaasaelamise ja tagasiside osaliseks. Trumpi pilati rohkem kui Clintonit, ka see võis vabariiklase populaarsust lõpusirgel kasvatada.
«Sotsiaalmeedia mängib aina suuremat rolli, seal olevast saavad meedia kaudu teada ka need, kes ise sotsiaalmeediat ei kasuta,» selgitasid asjatundjad.
Samas rõhutatakse, et Trumpi sõnavõtte ja kommentaare edastanud isikutest mitte kõik ei olnud tema toetajad, nende seas oli ka Clintoni pooldajaid või mitte kellegi toetajaid.
Ekspertide sõnul teadis Trump, et sotsiaalmeedias tuleb olla meelelahjutaja ja ta oligi seda, saades endale niiöelda sappa ka need, kes teda tegelikult ei valinud.
«Sotsiaalmeedia mõjuga tuttaval Trumpil ei olnud raske ka valimiskampaania ajal meelelahutaja olla. Ta oli siise ehk seda rohkemgi kui varasemal ajal, sest tema sõnumid olid ettearvamatud, räiged, äärmuslikud, kuid ka lõbustavad,» arvasid eksperdid.
Donald Trump annab Washingtonis presidendivande 20. jaanuaril 2017.
Trumpi Twitter.


description: Immigratsioon ja piirikontroll on kujunenud Ameerika Ühendriikides üheks põletavaimaks teemaks. Vabariiklaste presidendikandidaat Donald Trump on lubanud oma võidu korral kogu piiri ulatuses müür ehitada.

title: Video: tegelik elu Ühendriikide ja Mehhiko piiril


authors:
Afp Bns
Sipa Usa Scanpix

description: Türgi vallandas juulikuise riigipöördekatse järel alanud puhastuste raames täna veel üle 15 000 riigiametniku, politseiniku ja sõjaväelase.

title: Türgi vallandas veel üle 15 000 ametiisiku


description: Rootsis tegutsev reklaamifirma Round & Round käivitas kampaania, mille eesmärgiks on aidata neid ameeriklasi, kes ei soovi vabariiklase Donald Trumpi presidendiks saades enam USAs elada.

title: Rootsi firma tahab aidata ameeriklastel Trumpi eest põgeneda

maintext:
Stockholmis tegutseva reklaamifirma kampaania kanab nime «The Great Trump Escape», milles öeldakse, et kui ameeriklased otsivad uut kodumaad, siis selleks võib sobida Rootsi, sest seal on andekaid inimesi vaja, edastab The Local.
«Teie otsite uut riiki, meie otsime uusi talente,» teatas reklaamifirma.
Rootslaste kampaania töötab siiski ainult sel juhul, kui tänastel USA presidendivalimistel saab Donald Trump võidu.
«Küsitlus näitas, et iga neljas ameeriklane kaalub USAst lahkumist, kui Trumpist saab president. Me saame mõnda neist inimestest aidata, pakkudes neile uue töökoha loomingu- ja reklaamisektoris,» selgitas Round & Round esindaja Nahir Aslan.
Lisaks tutvustab firma asjast huvitatutele Rootsi eluolu, rõhutades et Rootsi ei ole Šveits ning ei ole tuntud šokolaadi ja kellade poolest.(Võrdle inglise keeles: Sweden (Rootsi) ja Switzerland (Šveits)).
Isegi kui Trump võidab, ei soovi Round & Round tegelikult ameeriklaste massilist põgenemist.
«Kui olla lõpuni aus, siis loodame, et ameeriklased võtavad end kokku ega jäta oma riiki maha, et Trump seal võimutseda saaks,» teatasid Rootsi reklaamifirma esindajad.
Aslani sõnul vestlevad nad USA valimiste teemal hoolimata sellest, et nende firmas ei tööta ühtegi ameeriklast.
«Meil ei ole ameeriklasi, kuid me oleme maailmakodanikud ja huvitume mujal toimuvast. Samas ei muretse me liigselt USA tuleviku pärast,» lisas esindaja.
USAs toimuvad presidendivalimised täna ja alles pärast võitja teadasaamist on näha, kas ameeriklased hakkavad kodumaalt lahkuma või nad ei tee seda.


description: Samal ajal kui Ameerika Ühendriikide kodanikud langetasid valikut Hillary Clintoni ja Donald Trumpi vahel, toimus mitmes osariigis hääletus hoopis teistel teemadel – näiteks küsimuses, kuidas suhtuda kanepisuitsetamisse või surmanuhtlusse.

title: Ameeriklased hääletasid kanepi ja kondoomide üle

maintext:
Kanepitemaatika tuli vaagimisele viies osariigis: Californias, Nevadas, Massachusettsis, Arizonas ja Maine’is. Neist esimeses kolmes hääletas rahvas kanepi vaba tarvitamise poolt, Arizonas lükati ettepanek tagasi. Päeva edenedes liitus lubajatega ka Maine.
Probleemi rõhuasetus oli sealjuures sõnadel «omaks lõbuks tarvitamine» – sest meditsiinilisel otstarbel marihuaana pruukimine oli mitmel pool lubatud varemgi.
Märgilise triumfina näevad kanepisõbrad Californiat, sest Ameerika rahvarohkeimas osariigis avanev turg on meeletu. Osa analüütikute hinnangul olevat see isegi suurem kui kohalik veinitööstus.
Äri legaalse kanepiga on üks kiiremini kasvavaid sektoreid terves Ameerikas. BBC kirjutab, et mõningate hinnangute kohaselt tõuseb selle käive aastaks 2020 pea 20 miljardi euroni. Vastaste sõnul kujutab seaduslik kanep aga suurt ohtu ning hoolimatust rahva – eriti noorte ja laste – tervise suhtes.
Esimestena seadustasid vabaajakanepi aastal 2012 Colorado ja Washington. Nende eeskuju järgisid kaks aastat hiljem Alaska ja Oregon. Lisaks neile neljale osariigile tohtis kanepit oma lõbuks pruukida ka pealinnas Washingtonis.
Mujal käis poleemika selle üle, kas lubada ravikanepi kasutamine, seni on seda lubanud 25 osariiki. Floridas andis rahvas ettepanekule ülekaaluka nõusoleku, samamoodi läks Põhja-Dakotas.
Stanfordi ülikooli psühhiaatriaprofessor ja uimastipoliitika ekspert Keith Humphreys ütles Guardianile, et selle võrra, kuidas Ameerika seadustab marihuaanat, vähenevad omakorda vahistamised uimastikuritegude eest. «Kõikjal on näha hindade langust,» rääkis ta. «Ühtlasi võib näha palju rohkem tarvitamist,» lausus Humphrey.
Kanepiküsimus ei olnud ainuke, mis presidendivalimiste kõrval üleeile päevakorda tõusis. Mitmel pool oodati rahva hinnangut, mida hakata peale surmanuhtlusega.
Ka siin oli rambivalguses California, kus läks hääletusele kaks ettepanekut. Üks neist oleks karistuse keelanud ja asendanud selle eluaegse vangistusega, teine aga kiirendanud juba süüdimõistetute üle käivat protsessi. Esimene idee oli eile pärastlõunaks kogunud 44 protsendi, teine aga 53 protsendi valijate toetuse.
California vanglates on 741 surmamõistetut ehk ligi veerand terve riigi koguarvust.
Oklahoma elanikud otsustasid samal ajal, et surmanuhtlus tuleks taastada – pärast seda, kui osariigi peaprokurör karistusviisi eelmisel aastal katkestas. Oklahoma on hukkamiste arvu ja elanikkonna suhtarvu poolest Ühendriikides esikohal.
Eeskuju järgis Nebraska, kus rahvas lükkas tagasi mullu jõustunud otsuse, mis keelustas surmanuhtluse. Osariigis ootab praegu oma saatust kümme surmamõistetut – kuigi viimane hukkamine toimus seal aastal 1997.
Mitmel pool said ameeriklased otsustada erinevate väiksema tähtsusega küsimuste üle. Näiteks lükkas California tagasi meetme, mis oleks nõudnud pornonäitlejatelt kohustuslikus korras võtete käigus kondoomide kasutamist. Samas sai osariigist esimene, mis keelas ühekordsete ostukottide kasutamise.
Samal ajal sai Coloradost viies osariik, mis seadustas arstliku abi toel tehtava eutanaasia surmahaigetele patsientidele.


description: USA kaitseminister Ashton Carter soovitas esmaspäeval Donald Trumpi võimuletulekust mures NATO riikidel suhelda ametisseastuva administratsiooniga, et tagada liitlassuhete austamine.

title: Pentagon soovitab NATO riikidel Trumpi meeskonnaga rääkida

maintext:
Oma kampaania ajal lausus Trump, et võib võtta mõtlemisaega NATO liitlaste aitamise osas, kui nood ei suurenda oma kaitsekulusid.
Tema kommentaarid tekitasid rahutust Euroopas, kus mõned on kutsunud üles Euroopa Liitu jätkama omaenda ühise kaitseplaani arendamist.
Carter ütles, et ei saa Trumpi administratsiooni eest rääkida, kuid ärgitas Ameerika partnereid kasutama võimalust oma muredest teada anda.
«Ainus asi, mida ma ütleks, on, et võtke ühendust uue administratsiooniga .... töötage nendega, järgige väärtusi ja põhimõtteid, mille eest oleme seisnud,» lausus minister.
«Me suudame end palju paremini kaitsta, kui leiame võimaluse koostööd teha,» ütles 28-liikmelise NATO kindel toetaja Carter.
Washington on ärgitanud mõningaid Euroopa riike juba aastaid kaitsekulusid tõstma ja sellega vähendama Ühendriikide koormat kollektiivkaitses.
Paljud Euroopa riigid kulutavad kaitsele endiselt alla alliansi kehtestatud piirmäära kahe protsendi SKT-st.
USA kulutab kaitsele SKT-st umbes 3,3 protsenti, panustades NATO eelarvesse ümmarguselt 70 protsenti.
«Praegu ei ole õige aeg Euroopa ja Ühendriikide partnerlust kahtluse alla seada,» kirjutas NATO peasekretär Jens Stoltenberg Briti ajalehes Observer.


description: Valgesse Majja pürgivad Hillary Clinton ja Donald Trump püüavad leida viimasel kampaaniapäeval võimalusi otsustava löögi andmiseks.

title: Trump ja Clinton lõpetavad valimiskampaania kaalukeeleosariikides

maintext:
Mõlemal kandidaadil on täna tihe programm niinimetatud kaalukeeleosariikides, mis otsustavad, kas demokraatide kandidaadil Clintonil õnnestub muuta oma napp edumaa arvamusküsitlustes valimisvõiduks.
Vabariiklaste kandidaat Trump nimetas eileõhtusel kampaaniaüritusel Clintonit kõige korrumpeerunumaks kandidaadiks, kes on eales presidendiametit püüelnud ja kutsus oma toetajaid 8. novembril valimiskastide juures õiglust jalule seadma.
Endine välisminister Clinton jätkab kampaaniat täna hilisõhtuni.
«Tahan, et me kõik mõtleksime hetkeks, mida tunneme 9. novembril, kui me ei osutu edukaks,» ütles Clinton eile New Hampshire´ osariigis Manchesteris. «Loodan, et kui teie lapsed ja lapselapsed küsivad, mida te tegite 2016. aastal, kui kõik oli kaalul, saate vastata, et andsite hääle parema, tugevama ja õiglasema Ameerika poolt.»
Tänastel kampaaniaüritustel toetab Clintonit rida kuulsusi eesotsas president Barack Obama ja rokkstaar Bruce Springsteeniga. Viimaste arvamusküsitluste kohaselt edestab Clinton üleriigiliselt Trumpi kolme kuni viie protsendiga, kuid Trumpi toetus on tõusnud mitmes kaalukeeleosariigis.
Clintoni kampaania kergenduseks teatas Föderaalne Juurdlusbüroo (FBI) eile õhtul, et uus uurimine eksvälisministri eraserverilt saadetud ametialaste elektronkirjade suhtes ei too kaasa soovitust esitada endisele esileedile süüdistus.
USA presidendivalimised peetakse 8. novembril. Ühendriikide valimissüsteemis valib rahvas kõigis 50 osariigis valijamehed, kes omakorda valivad riigile presidendi. Valimiste võitmiseks tuleb koguda vähemalt 270 valijamehe toetus 538st. Ühendriikide järgmine president astub ametisse 20. jaanuaril.


description: NATO peasekretär Jens Stoltenberg pidas reedel USA vastvalitud presidendi Donald Trumpiga positiivse vestluse Ühendriikide ja NATO suhete üle.

title: Stoltenberg pidas Trumpiga "hea vestluse" NATO tuleviku suhtes


description: Euroopa riikides tekitab vabariiklase Donald Trumpi võimalik võit Ameerika Ühendriikides homme toimvatel presidendivalimistel hirmu, selgub uuringufirma YouGov läbi viidud küsitlusest.

title: Uuring: eurooplased pelgavad Trumpi võitu

maintext:
YouGov küsitles täiskasvanuid seitsmes Euroopa riigis: Saksamaal, Prantsusmaal, Taanis, Rootsis, Soomes, Norras ja Ühendkuningriigis. Kõigi seitsme riigi puhul joonistus välja, et Trumpi võitu kardetakse rohkem kui tema demokraadist pearivaali Hillary Clintoni oma.
Kõige ohtlikumaks pidasid Trumpi võitu Saksamaa elanikud, kus 65 protsenti küsitletutest vastas, et nad kardavad Trumpi võitu. Clintoni võitu pelgas 13 protsenti ehk vahe on viiekordne.
Kõige suurem oli kahe kandidaadi vahe Taanis, kus Trumpi võitu kartis 62 ja Clintoni võitu neli protsenti küsitletutest ehk vahe on rohkem kui 15-kordne.
Samas näitas uuring, et enamus küsitletud eurooplastest peaks ka Clintonit keskpäraseks presidendiks ning hääletaks Trumpi poolt vaid seetõttu, et temas nähakse halba sõjavägede kõrgeimat juhti.
Kõige kõrgemalt hindasid eurooplased aga Trumpi võimet võidelda rahvusvahelise terrorismiga. Kuid ka siin jäi vabariiklane alla oma pearivaalile. Kui Trumpi vastav näitaja oli 16, siis Clintonil 44 protsenti.


description: Venemaa riigiduuma Õiglase Venemaa erakonna fraktsiooni esimees Sergei Mironov tegi ettepaneku määratleda seadusega Venemaa rahvus ja vene rahva riikimoodustav osa.

title: Mironov: Venemaa rahvuse mõiste oleks esimene samm riigi ideoloogia loomisel

maintext:
«Arvan, et selles seaduses oleks kohane kirja panna, et riikimoodustav rahvas on vene rahvas, see on minu isiklik seisukoht,» ütles Mironov täna ajakirjanikele.
Ta märkis, et selleks ei ole vaja muuta põhiseadust ja pidas eriseaduses sellist sätet täiesti kohaseks. Lisaks tuleb tema arvates eristada rahvast ja rahvust.
«Arvan, et oleks väga õige luua juriidiline määratlus «Venemaa rahvus»,» ütles ta.
Venemaa rahvuse mõiste kasutusele võtmine oleks esimene samm riigi ideoloogia loomisele, lisas Mironov.
Ta märkis, et tema arvates on Venemaa põhiseaduse artikkel 13 õpetuslikust mitmekesisusest riigi huvidega vastuolus.
«Meil peab olema riigi ideoloogia, kuid see ei tohi mingil viisil sunduslik olla, seda oleme kogenud, elanud ajal, mil kehtis NSV Liidu põhiseaduse kuues artikkel, mis määras Nõukogude Liidu Kommunistliku Partei juhtiva ja suunava osa, seda ei maksa teha,» ütles Mironov.
Ta põhjendas oma seisukohta sellega, et praegu käib maailmas sõda inimvihkajaliku terrorismiõpetusega, millele tuleb seada vastu mitte ainult relva- ja vaimujõud, vaid ka riiklik ideoloogia.
«Neil kahjuks on õpetus ja selle inimvihkajaliku õpetuse nimel on nad valmis minema surma ning me oleme kohustatud seadma sellele vastu oma riikliku ideoloogia,» ütles Mironov.


description: Mina nendel valimistel ei hääleta. Laenates nüüdseks surnud kuulsa näitleja George Carlini sõnu: kui ma neid inimesi ametisse ei vali, jääb mulle õigus rahulolematu olla.

title: Newyorklane Nicholas Horman: miks ma ei lähe valima

maintext:
Pigem võiks võita Donald Trump, sest Hillary võiduga näeme, kuidas meie riik jätkab sama allakäiku: rohkem on sõdu ning rohkem tsentraliseeritud võimu koondub keskpankade, kaubandusühenduste ja põhimõtteliselt iga huvigrupi kätte, kes käivad Clintoni kokteilipidudel. Hillary on nende soovide rahuldamiseks täpselt õige kvalifikatsiooniga.
Trumpi võiduga näeme vähemalt midagi teistsugust ning tema kõige väiksem saavutus oleks see, et ta suudab juhtida riigi sellisesse kriisi, et hakkaksid toimuma tõelised muutused. See, kuidas riigi koorekiht reageeris tema kandidatuurile, paljastab, et ta lihtsalt ei sobi selle vägeva riigi jaoks mõeldud plaanidega. Aeg on muutusteks ja kaoses puhkeb õitsele uus elu.


description: Lõuna-Korea pealinna Souli tänavatele oodatakse laupäeval kümneid tuhandeid inimesi meeleavaldusele, kus hakatakse nõudma president Park Geun-hye tagasiastumist.

title: Soulis oodatakse Lõuna-Korea viimaste aastate suurimat meeleavaldust

maintext:
Politsei hinnangul koguneb meeleavaldusele umbes 170 000 meeleavaldajat, korraldajate arvates tuleb kohale kuni miljon inimest.
Lõuna-Koreas avaldatakse pikemat aega meelt Parki vastu pärast teateid, et presidendi lähedane perekonnatuttav Choi Soon-sil kasutas ära oma kõrget tutvust. Meedia andmeil pressis Choi suurfirmadelt raha välja, kasutades selleks presidendi mõjuvõimu. Samuti vaatas ta üle riigipea kõned ja nõustas teda tähtsates poliitikaküsimustes.
Hoolimata avalikkuse raevust pole opositsioon veel tõsiselt survestanud Parki tagasi astuma ega alustanud tagandamismenetlust. Samas ähvardavad erakonnad tagandamise nõudmisega, kui Park ei taandu riigiasjadest.
Arvatakse, et laupäeval toimuv meeleavaldus saab olema suurim pärast 2008. aasta 10. juunit. Tollal mõistsid sajad tuhanded meeleavaldajad hukka valitsuse otsuse taastada USA veiseliha import ajal, mil avalikkus pelgas hullu lehma tõve levikut. Politsei hinnangul tuli tollal tänavatele 80 000 inimest, korraldate hinnangul oli protestijate arv 700 000.


authors:
Skynews Pm
Kuvatõmmis Videost

description: James Ward on üks tuhandetest IPP (Imprisonment for Public Protection) vangidest Suurbritannias, kelle karistus määrati vastuolulise vastuvõetud avaliku kaitse vangistuse alusel.

title: Lõputu vangistus? 10 kuuks vangi saadetud britt on 11 aastat hiljem ikka trellide taga

maintext:
2005. aastal sisse viidud IPP seadus kaotati ära neli aastat tagasi, aga siiani on antud süüdituse alusel trellide taga üle 4000 mehe ja naise, kellest 81 protsenti on neile määratud miinimumvangituse juba ära istunud.
Ward oli 19-aastane, kui talle määrati süütamise eest 10-kuuline vanglakaristus. Praegu, mil määratud karituse lõppemisest on möödunud üle 11 aasta, on ta jätkuvalt vangis.
Wardi perekonna sõnul pole mehele antud õiglast võimalust tõestada, et ta pole enam ühiskonnale ohtlik. «Jamesil on olnud probleeme - ta oli paras võrukael - aga kindlasti ei olnud tal probleeme vaimse tervisega. Aga nüüd, kus ta lootus on kutsunud, mingit vabaks saamise kuupäeva pole, teda hoitakse perest lahus ja kõik see, mida ta vanglaseinte vahel näinud on, on mõjunud ta vaimsele tervisele rängalt. Ta ise arvab, et ei saa enam kunagi välja ja seetõttu on ta hakanud kahtlema üldse elus olemises,» ütles Sky News'ile tema õde April Ward.
Perele saadetud kirjas ütleb James, et ta hakkab kaotama lootust, et teda üldse kunagi vanglast välja lastakse. «Ma olen surutud oma kongi, kus on vaid voodi, laud, WC-pott ja kraanikauss,» kirjutas ta.
«Ema, ma olen hulluks minemas ja mul on sellest kohast kõrini. Ma ei usu, et nad mind välja lasevad, aga ma ei saa aru miks.»
Hoolimata korduvatest katsetest pole Wardil õnnestunud vanglaametnike veenda, et tema vabastamine on põhjendatud.
«Nad ütlesid Jamesile: «Käitu hästi, tee oma kursused ära, mine uuesti komitee ette ja sind lastakse vabaks.» Ta tegi seda kõike, aga siis selgus, et ta peab veel rohkem kursuseid läbima ja et tema koju tagasisaatmine oleks raha raiskamine,» rääkis õde.
«Ta poleks pidanud algselt üldse IPP-süüdistust saama, sest tema süütegu polnud nii tõsine. Kui ta saab jälle komitee ette, nõuavad nad talt, et ta läbiks veel kursuseid, tõestamaks, et ta pole enam ohtlik, aga paljud neist kursustest on naeruväärsed ja Jamesi jaoks ebaolulised. Näiteks, narkootiliste ainete kursus. Tal pole nendega kunagi mingit probleemi olnud, milleks siis tema aega sellele raisata?»
Wardide pere kannatused on tuttavad ka Marc Shuttleworthile, kes mõisteti algselt vangi kaheks ja pooleks aastaks, aga veetis seal sama seadusepügala alusel seitse aastat.
IPP seadus viidi sisse karistamaks väga ohtlikke seaduse rikkujaid, keda süüdistati vägivalla- või seksuaalkuritegudes. 2012. aastal tingis seaduse tühistamise selle mittesihipärane kasutamine.
Ligi poolte IPP-vangide puhul on nende vangistusaeg veninud vähemalt viis või rohkem aastat algsest pikemaks.
IPP-vangide küsimus on aga vaid üks Ühendkuningriigi vanglasüsteemi probleemidest. Lisaks tuleb briti justiitsministeeriumil kontrolli alla saada vanglates peadtõstev radikaliseerumine, vägivalla ja uimastitega hangeldamise kasv, aga ka rahustada maha streikivad vanglaametnikud.


description: Venemaa saatis maalt välja 29-aastase USA kodaniku, kes sisenes riiki Venemaa lõunapiiri kaudu Kasahstaniga, kuid tegi seda ebaseaduslikult, teatasid esmaspäeval vene uudisekanalid.

title: Venemaa saatis välja Siberisse paremat elu otsima läinud ameeriklase


authors:
The Local Pm
Ap

description: Austria tolliametnikud avastasid kahest Viini korterist 90 ebaseaduslikku elevandikihva, vahendab The Local.

title: Austrias avastati kahest korterist 90 elevandikihva


description: Prantsuse presidendikandidaat Nicolas Sarkozy tegi ettepaneku, et Euroopa Liit peaks kehtestama Ühendriikide importkaupadele süsinikumaksu, kui Dronald Trump Pariisi kliimaleppe tühistab, kirjutab The Local.

title: Sarkozy: kliimaleppest taganemisel maksustame USA kaubad

maintext:
Pariisi emissioonileppe on peale jõustamist ratifitseerinud üle saja riigi.
«Saame näha, kas ta ka peab oma lubadust Pariisi kliimalepet mitte täita,» sõnas Sarkozy üleeile telekanalile TF1 Donald Trumpi kohta.
«Ma nõuan, et Euroopa kehtestaks oma piiril ühe kuni kolme protsendi suuruse süsinikumaksu kõigile USA importkaupadele, kui Ühendriigid ei järgi nõudeid, mida me oleme kehtestanud oma firmadele,» lisas ta.
Presidendikandidaat Sarkozy pooldab ka Euroopas toodetud materjalide kasutamise suurendamist. Tema sõnul ei saa Euroopa enam olla nõrk ja naiivne, kuigi ta kaitseb inimeste ja kaupade vaba liikumise õigust.
Ühendriikide presidendiks valitud Donald Trump on aga lubanud kehtestada protektsionistliku välispoliitilise suuna, tühistades rahvusvahelised kaubanduslepped ja olles vastu ettevõtete saatmisele välisriikidesse.
Analüütikud kardavad, et Trumpi soovitatud sammud vähendaksid rahvusvahelist kaubandust.
ÜRO peasekretär Ban Ki-moon ütles eelmisel reedel, et Trump võiks võtta kuulda tema palveid kliimaleppe tühistamise plaanist loobuda, kuna see looks kõigile kaasa tõsiseid probleeme.


authors: Ap Foto Afp

description: Kanada alustab läbirääkimisi USA-lt 18 hävituslennuki Boeing F/A-18 Super Hornet ostmiseks ning korraldab järgmise viie aasta jooksul uusi hankeid aeguva lennukipargi väljavahetamiseks, ütles Kanada kaitseminister Harjit Sajjan teisipäeval.

title: Kanada alustab läbirääkimisi USA-lt 18 hävitaja Super Hornet ostuks

maintext:
Sajjani sõnul peab Kanada välja vahetama oma vanad hävituslennukid CF-18. Riigi praegune hävitajatepark on rohkem kui 30 aastat vana ning koosneb 77 lennukist. Varasemalt oli neid 138.
Lennukihangete ootuses ostetakse ajutise lahendusena 18 Super Hornetit, mis võetakse teenistusse 2018. aastal, ütles minister.
Super Hornetid hakkavad täitma "võimekuste lõhet" ja lubab Kanadal täita NATO-s ning Põhja-Ameerika õhu- ja kosmosekaitse väejuhatuses (NORAD) võetud kohustusi, ütles Hajjan. "Missioonide tarbeks õhkutõusuks valmis lennukite arv on täna väiksem, kui NORAD-i ja NATO raames võetud kohustused kokku."
Hajjan lisas, et Ottawa astub samme olemasoleva CF-18 lennukipargi eluea pikendamiseks 2020. aastate lõpuni. Selleks ajaks peaks uued lennukid olema "täielikult tegutsemisvalmis", lisas ta.
Kanada avalike teenuste ja hangete minister Judy Foote ütles, et Ottawal on umbes aimu, kui kalliks ost läheb, kuid selle täpne hind kujuneb alles läbirääkimistel. Ülejäänud lennukite hangete läbiviimine võtab viis aastat, lisas ta.
Kanada jätkab osalemist Lockheed Martini hävituslennuki F-35 projektis, lausus kaitseminister. Ottawa on varasemalt teatanud, et kavatseb osta seda hävitajat 65 tükki, kuid peaminister Justin Trudeau teatas hiljem, et tahab osta odavamat lennukit.
Hävitaja F-35 on hetkel Pentagoni kulukaim relvaprogramm.


description: Ida-Hispaanias asuv linn kuulutas sõja loomaomanikele, kes enda lemmikute järelt ei korista ja hakkab maha jäänud roojahunnikutest saadud DNAga väljaheite omanikku otsima, vahendab The Local.

title: Hispaanias hakatakse hooletuid koeraomanikke DNA abil jälitama

maintext:
Valencia lähedal asuv Mislata on kohustanud elanikel oma koerte DNA 31. detsembriks registreerida. Selleks võetakse lemmikult vereproov. Kõigi koerte DNA kandtakse linnavalitsuse andmebaasi ning neid saab siis võrrelda linna tänavatele hüljatud roojahunnikutest võetud proovidega.
«Vältimaks ebameeldivaid väljaheiteid, mida mõned peremehed unustavad koristada, võttis linn kasutusele DNA analüüsisüsteemi, mis teeb kindlaks väljaheite omaniku,» seisis Mislata linnavalitsuse koduleheküljel avaldatud teates. Lemmikute järel koristada unustanud elanikke ootab nende kindlakstegemisel 200 euro suurune trahv.
Ka teised Hispaania linnad on asunud aktiivselt võitlema loomaomanikega, kes lemmikute rooja ei korista.
Hispaanias on vahele jäänutel võimalus valida 1500-eurose trahvi maksmise ja tänavakoristajana töötamise vahel. Torrelodonesi linnavalitsuse ette püstitati hiigelsuur junnikuju, et protestida lohakate loomaomanike vastu ja näidata, kui suure hulga rooja tänavakoristajad linnast eemaldanud on. Kuju varastati varsti peale selle püstitamist.


description: Süüria diktaator Bashar al-Assadi nõuniku teatel on Damascus valmis arendama koostööd USA uue presidendi Donald Trumpiga, vahendab Independent.

title: Süüria diktaator: oleme valmis koostööks Trumpiga

maintext:
Diktaatorist Süüria presidendi nõunik Bouthaina Shaaban teatas, et Assad on valmis koostööks USA uueks presidendiks valitud Trumpiga. «Ma arvan, et ameeriklased on Trumpi presidendiks valimisega maailmale saatnud suure ja väga olulise sõnumi,» sõnas ta.
Ühendriigid on siiani järjekindlalt logistiliselt ja finantsiliselt toetanud opositsioonivägesid, üheselt mõistetava sõnumiga, et diktaator Assad tuleb võimult eemaldada.
Trumpi presidendikampaania ajal välja käidud nägemus uuest USA välispoliitikast tähendaks aga opositsioonivägede toetamise lõpetamist. Ta on öelnud, et režiimivahetus toob Lähis-Idas kaasa vaid rohkem ebastabiilsust ning Assadi toetamine on ainus võimalus Süüria sõda lõpetada.


description: USAs presidendivalimised võitnud Donald Trump ävardas oma kampaaniakõnedes mitmel korral usuvähemusi ning lubas moslemid riigist välja saata ja mitte ühelgi moslemil USAsse enam sisse sõita.

title: USA juudid ja moslemid lõid käed, et kaitsta end Trumpi eest

maintext:
USAs sündinud või sinna kaua aega tagasi elama asunud, USA kodakondsusega juudid ja moslemid lõid käed, et kaitsta end üheskoos jaanuaris presidendiks saava Trumpi plaanide eest, edastab The Independent.
Ameeriklastest juudid ja moslemid asutasid uue organisatsiooni, kuna nende arvates võib Trumpi administratsioon hakata neid kiusama ja diskrimineerima.
USA meedia arvates on tegemist suure sammuga, sest ajalooliselt on juudid ja moslemid olnud vaenlased, kuid nüüdsed olukorras peavad nad jõud liitma, et astuda vastu valgenahalistele paremäärmuslastele ja natsionalistidele, kelle häälekandjaks Trump mitmes mõttes on.
Juutide ja moslemite teatel ei pruugi Trumpi plaanitavad diskrimineerimised puudutada vaid neid, vaid ka teisi gruppe, keda saab liigitada kas rahvus- või usuvähemuse hulka.
Juutide ja moslemite uus ühine organisatsioon kannab nime Muslim-Jewish Advisory Council, sinna kuulub juba mitu USAs tuntud inimest, nende seas näiteks demokraadist senaator Joe Lieberman ja vabariiklasest senaator Norm Coleman, nad mõlemad on juudid.
Kuulsatest USA moslemitest kuuluvad sellesse organisatsiooni ärimees Farooq Kathwari, sisekujundaja Ethan Allen ning kirjanik ja aktivist Rabia Chaudry.
Uue organisatsiooni loomise mõte tekkis juba paar kuud tagasi, kui USAs oli valimiskampaania alles käimas ja Trumpi kõned tekitasid inimestest stressi.
Sel nädalal avalikustati, et loodi uus juute ja moslemeid ühendav organisatsioon, samas aga ei mainutud otse, et see asutati Trumpi vähemusvastase viharetoorika ja tulevikuplaanide tõttu.
«Me ei teinud seda otseselt valimistulemust silmas pidades, pigem oli sellise organisatsiooni loomiseks aeg küps. Oleme paljudes küsimustes samal arvamusel, miks mitte siis koos tegutseda?» küsis selle organisatsiooni juht Bob Silverman.
2015. aastast on USA moslemikogukonnad hirmul, kuna valimised võitnud Trump on silmnähtavalt moslemivastane.
Trumpi üleminekumeeskond olevat juba arutanud, kas kõik USAs elavad moslemid peaksid end kohustuslikus korras elukohas asuvas politseijaoskonnas registreerima ja kas neid peaks jälgima hakkama.
Ameeriklaste arvates kasvab Trumpi ajastul kodanike järele nuhkimine, koos sellega ka inimõiguste rikkumine ja vihakuriteod.


authors:
Afp Bns
Pa Images Scanpix

description: Kuninganna Elizabeth II võib võõrustada Donald Trumpi vaid mõni kuu pärast tema saamist USA presidendiks.

title: Kuninganna Elizabeth II kaalub järgmisel aastal Trumpi riigivisiiti

maintext:
Kuningakoja ametiisikud teatasid täna, et riigivisiitide korraldamise eest vastutab valitsus, peaminister Theresa May pressiesindaja sõnas, et ettepanek on kaalumisel.
Kuninganna Elizabeth võõrustaks uut Ühendriikide presidenti ja tema naist Melaniat Windsori lossis, kirjutas ajaleht The Sunday Times viitega valitsuse ministritele.
Trump ütles pärast valimisvõitu telefonivestluses Mayga, et on kuninganna suur fänn.
Trump vannutatakse USA presidendiks 20. jaanuaril.


description: Soome sotsiaal- ja tervishoiuministeerium plaanib muuta alkoholiga seotud piirangud senisest leebemaks, kirjutab Iltasanomat.

title: Soome leevendab alkoholipiiranguid


description: Leetu ümberasustatud Iraagi perekond, kes ei saanud elamisluba, pöördus kohtusse.

title: Iraagi pagulased kaebasid Leedu kohtusse

maintext:
Iraaklased, kes ei saanud ei pagulase staatust ega täiendavat kaitset, kaebasid migratsiooniameti otsuse kohtusse. Pagulaskeskuse juht Robertas Mikulėnas ütles, et kohtusse esitatud hagi tõttu jäävad migrandid esialgu Leetu.
«On perekond, mis ei saanud Leedu elamisluba, nad andsid asja kohtusse,» ütles Mikulėnas.
Oktoobris lausus siseminister Tomas Žilinskas, et juba pärast Leetu ümberasustamist vaadati selle perekonna paberid veel kord läbi ja nenditi, et Iraagis ei ähvardanud neid miski ja nad tuleb arvata majanduspagulasteks.
Hagi arutab Vilniuse ringkonnakohus.


description: Ateenas visati täna Prantsusmaa suursaatkonna hoonet käsigranaadiga, rünnakus sai viga peasissepääsu ees seisnud politseinik, teatasid Kreeka võimud.

title: Ateenas sai rünnakus Prantsuse saatkonnale viga politseinik

maintext:
Rünnak leidis aset umbes kell 5 (Eesti aeg kell 6) täna varahommikul. Suursaatkond asub linna peatänava ääres ja parlamendihoone vastas. Vigastatu toimetati haiglasse, kus tal raviti kergeid jalahaavu, ütles politsei. Plahvatuse tagajärjel sai kergelt kahjustada ka sissepääsuvärav.
Kreeka terroritõrjepolitsei lähtub hetkel eeldusest, et teo sooritasid kohalikud anarhistid, kes on diplomaatilisi esindusi rünnanud ka varem.


description: Kaks aastat tagasi nõndanimetatud "kalifaadi" väljakuulutanud äärmusrühmituse Islamiriik (IS) liider Abu Bakr al-Baghdadi kutsus neljapäeva varahommikul avaldatud audioläkituses üles taganemiseta vastupanule Mosulis.

title: Islamiriigi liider kutsus üles taganemiseta võitlusele

maintext:
"Ärge taganege! Võidelda uhkusega on tuhandeid kordi kergem, kui häbiga taganeda," ütles Baghdadi pühasõdalastega seotud meediakanali Al-Furqan vahendusel.
"Ma pöördun kõigi inimeste ja eriti võitlejate poole Ninevehis. Hoiduge igasugusest nõrkusest vaenlasele vastu astudes," ütles Baghdadi viidates Iraagi provintsile, mille pealinn on Mosul.
Tegemist on esimese Baghdadi isiklikult esitatud üleskutsega rohkem aasta jooksul.
USA juhitud liitlasvägede hinnangul on Mosulis 3000-5000 Islamiriigi võitlejat, kes viimastel andmetel kasutavad kodudest väljaaetud tsiviilisikuid inimkilpidena.
Iraagi eriüksused hoiavad Mosuli äärealal positsioone. Pealetungi peatasid ajutiselt kehvad ilmaolud, mis segasid sõjalennukite ja droonide tegutsemist.
Iraagi üksused astusid teisipäeval pärast kahte aastat esmakordselt üle linna piiri Gogjalisse.
Kolmapäeva seisuga oli tulistamine Gogjalis üldiselt seiskunud - aeg-ajalt on kuulda automaadivalanguid ning IS-i positsioonidele suunatud suurtükituld. Valitsusvägede üksused valmistuvad linnalahinguteks Mosuli tänavatel.


description: Donald Trumpi võidu jälgimine USA presidendivalimistel oli suurim rõõm pika aja jooksul.Ungari peaminister Viktor Orbán presidendivalimistest USAs.

title: Välismaa lühiuudised 22.11


description: Suurbritannia kaitseministeeriumist lekkinud dokumendid näitavad, et Briti sõjaväe salateenistus on välja andnud hoiatuse Venemaal välja töötatavate tankide kohta, vahendab Independent.

title: Lekkinud raport näitab brittide hirmu uute Vene tankide ees

maintext:
Briti kaitseministeeriumis siseinfona jagatud teave varjutab usku Suurbritannia võimekusse Venemaa uute Armata tankidega võidelda. Sõjaväe salaluure juhtiva töötaja kirjutatud raportis kritiseeriti samuti valitsust, mis uute tankide väljatöötamist 20 aastat edasi lükanud on.
Raportis kirjutati, et ilma suurema suunamuutuseta kujutavad Venemaa uued Armata tankid endast viimase 50 aasta suurimat muutust tankitööstuses. Seal lisati, et uus tank on kergem, kiirem ja vaiksem, kui ükski selle lääne vastand. Armata tankid saavad olema digitaliseeritud, täisautomaatsed ja kaugjuhitavad. Sõiduki meeskonnale on loodud eraldi soomustatud kokpit selle eesotsas.


description: Mali keskosas sai pühapäeval miiniplahvatuses surma Togo päritolu ÜRO rahuvalvaja ja kaks tsiviilisikut, teatasid võimuesindajad.

title: Malis hukkus miiniplahvatuses ÜRO rahuvalvaja

maintext:
Vigastada sai veel seitse rahuvalvajat, kellest kolm raskelt.
ÜRO Mali rahuvalvemissiooni MINUSMA konvoi sõitis miinile Mopti piirkonnas.
"Kaotasime vigastatute seas ühe togolasest rahuvalvaja," ütles allikas 11 000-mehelises ÜRO missioonis.
"Rünnak korraldati Douentza linna lähistel. Tsiviilisikud liikusid ÜRO missiooni konvoi kannul," ütles kohalik ametnik.
Islamiäärmuslased hõivasid Mali põhjaosa 2012. aastal, kuid nad õnnestus suurematest linnadest tänu Prantsusmaa vägede sekkumisele 2013. aastal välja tõrjuda. Mali kesk- ja põhjaosa on sellest hoolimata endiselt rahutu ja islamistide rünnakud pole seal haruldased. Sel aastal on surma saanud juba ligi 30 sinikiivrit.
MINUSMA lähetati Malisse 2013. aasta juulis, selles osaleb umbes 11 000 rahvusvahelist politseinikku ja sõjaväelast.


description: Venemaa president Valdimir Putin kirjutas täna alla otsusele, mis andis USA märulistaar Steven Seagalile Vene kodakondsuse, vahendab Guardian.

title: Putin kinkis USA märulitäht Seagalile kodakondsuse

maintext:
Seagali näol on tegemist järjekordse lääne kuulsusega, kes on saanud Vene passi.
Hollywoodi märulitäht ja judot armastav Putin on viimastel aastatel kirglikku sõprussuhet nautinud. Seagal kaitses ka Venemaa Krimmi annekteerimist 2014. aastal.
«Ta soovis seda järjepidevalt juba pikka aega,» sõnas Kremlini esindaja Dmitri Peskov ajakirjanikele. «Tema soojad tunded Venemaa vastu on üldteada, ta ei ole neid kunagi varjanud.»
Prantslasest veterannäitleja Gerard Depardieu sai vene passi 2013. aastal peale seda, kui ta Prantsusmaal maksudest kõrvale hoidumise tõttu Venemaale eksiili läks. Putin kinkis peale Krimmis tee joomist kodakondsuse ka USA poksijale Roy Jonesile, sama au osaliseks on saanud ka Ühendriikide võitluskunstide meister Jeff Monson.


authors:
Gradina Martinicka
Savo Prelevic Afp

description: Eesli kui talumehe koormalooma on tehnika juba ammu välja vahetanud, kuid nüüd on neile loomadele Montenegros tekkinud uus austajaskond – eeslipiima fännid.

title: Uus kuum tervisetoode Montenegros - eeslipiim


description: Hispaania politsei arreteeris Alicantes Catralis naise, keda kahtlustatakse oma kahe lapse vangistamises seitsme aasta jooksul.

title: Hispaania ema kahtlustatakse oma laste vangistamises

maintext:
Briti väljaande Mirror andmetel ei lubanud 49-aastane ema oma nüüd 17-aastast tütart ja 15-aastast poega alates 2009. aastast kooli, arsti juurde ega teiste inimestega suhelda.
Lapsed sõnasid politseile, et vahetevahel said nad elukohast väljas käia, et ümbruses koeraga jalutada või lähedasest poest midagi kodu jaoks vajalikku osta, kuid teiste inimestega rääkimine oli neil keelatud. Ema kontrollis laste asukohta ja liikumist mobiiltelefoni abil.
Politsei andmetel on ema pärit Hispaaniast, kuid tal on Šveitsi kodakondsus. Pere kolis Šveitsist Hispaaniasse 2009. aastal ja kohe algas laste eraldamine maailmast, selle tõttu ei oska Šveitsis sündinud lapsed eriti hispaania keelt.
Korrakaitsjad võtsid kinni ka ema elukaaslase, 30-aastase šveitslase, keda kahtlustatakse laste vangistamisele kaasa aitamises.
Hispaania võimud said juhtumi kohta teate augustis kui tütar saatis kohalikule lastekaitseorganisatsioonile e-kirja teel abipalve. Tüdruk teatas saksa keeles, et ema vangistas tema ja venna ning nad ei ole seitsme aasta jooksul, mil nad Hispaanias elavad, kooli ega teiste inimestega suhelda saanud.
Tüdruk lisas, et ema kontrollis pidevalt tema ja ta venna telefoni ja internetikasutust ning selle tõttu ei saanud nad varem abi paluda.
«Lapse e-kirjas oli, et ema ähvardas ta tappa kui ta üritab politseiga kontakti saada. Ema pani ta uskuma, et politseinikud vägistavad ja tapavad ta,» edastas Alicante politsei.
Politsei teatel oli pere jälgedele raske jõuda, kuna nad vahetasid umbes 8 – 10 kuu tagant elukohta. Seitsme Hispaanias oldud aasta jooksul on nad Alicante piirkonnas elanud kuuel aadressil.
Politsei tegi lõpuks pere elukoha kindlaks ja läks uurima, mis toimub. Ema eitas laste vangistamist ja ka nende kodus olemist, kuid politsei leidis lapsed, kes anti lastekaitsjate hoole alla.
Uurimisel ilmnes, et naine oli oma šveitslasest mehest lahku läinud ja pärast seda koos kahe lapsega sünnimaale Hispaaniasse tagasi kolinud. Pere vanem poeg jäi koos isaga Šveitsi elama.


description:
TSITAAT

Me ei ole 780 000 ruutkilomeetri vangid.

Türgi presidendi Recep Tayyip Erdoğani sõnul peab riigi mõju ulatuma Türgi piiridest kaugemale.

title: Välismaa lühiuudised 11.11.2016


authors:
Afp Bns
Umit Bektas Reuters Scanpix

description: Türgi tahab palgata 30 000 uut kutselist sõjaväelast, et täita putšikatsele järgnenud vallandamislainest tekkinud tühje ametikohti.

title: Raport: Türgi tahab palgata 30 000 uut sõjaväelast

maintext:
Türgi relvajõud tahavad värvata 30 159 sõjaväelast, teatas riiklik uudisteagentuur Anadolu. See hõlmab 1322 ohvitseri ja 3547 allohvitseri.
15. juuli putšikatse järel on ametist vabastatud või kinni peetud kümneid tuhandeid inimesi. Ankara süüdistab nurjunud riigipöördekatses USA-s elava vaimuliku Fethullah Güleni juhiseid järginud sõjaväeelemente.
Kokku on vahistatud 9300 sõjaväelast, nende seas 118 kindralit ja admirali. Tuhanded on ametist vabastatud või nende tegevus sõjaväes on peatatud.
Türgi sõjavägi võitleb riigi kaguosas kurdivõitlejatega ning saatis vägesid ka Süüriasse.
Ankara väitel pole putšikatsel sõjaväeoperatsioonidele mõju olnud, kuid analüütikud väidavad vastupidist, rõhutades peamiselt vajadust pilootide järgi. Pilootide puudumist kinnitas augustis intervjuus ka Türgi peaminister Binali Yıldırım.


description: Süürias sai möödunud kuul Ameerika Ühendriikide õhurünnakus surma üks Al-Qaeda juhtidest, kel olid omal ajal sidemed Osama bin Ladeniga, teatas Ühendriikide kaitseministeerium.

title: Pentagon: Süüria õhurünnakus sai surma Al-Qaeda juht

maintext:
Pentagoni pressiesindaja Jeff Davis ütles, et tapetu oli Haydar Kirkan, kes juhatas väljaspool Süüriat – ka Türgis – lääneriikide sihtmärkidele rünnakute kavandamist.
Kirkan hukkus 17. oktoobril Lääne-Süürias Idlibi lähedal droonirünnakus, lisas Davis.


description: Keenia teatas kolmapäeva, et lahkub ÜRO rahuvalvejõududest Lõuna-Sudaanis, kuna maailmaorganisatsiooni juht Ban Ki-moon vallandas vägede keenialasest juhi, sest ta ei suutnud tsiviilelanikke kaitsta.

title: Keenia lahkub ÜRO rahujõududest Lõuna-Sudaanis

maintext:
Keenia sõdurite osalemine ÜRO Lõuna-Sudaani rahujõududes ei ole enam teostatav, ütles välisministeerium avalduses ja teatas vägede kohesest väljaviimisest.
ÜRO peasekretär tagandas teisipäeval rahvusvaheliste rahuvalvejõudude komandöri Lõuna-Sudaanis raporti alusel, mille kohaselt ei suutnud rahujõud kaitsta tsiviilisikuid juulis pealinnas Jubas puhkenud vägivalla ajal.
ÜRO eriuurimiskomisjoni raportis heideti ÜRO missioonile ette juhtimise puudumist, mis kulmineerus "kaootilise ja ebaefektiivse reageerimisega" 8.-11. juulini Jubas aset leidnud ägedatele lahingutele.
Rahuvalvajad jätsid oma positsioonid maha ja ei suutnud reageerida nende lähedal rünnaku alla sattunud abitöötajate abipalvetele.
ÜRO-l on Lõuna-Sudaanis missioonil 16 000 rahuvalvajat.
ÜRO peasekretär nõudis UNMISS-i komandöri, Keenia kindralleitnant Johnson Mogoa Kimani Ondieki kohest väljavahetamist. Ondieki juhtis missiooni alates maist.
Lõuna-Sudaani mässuliste juht süüdistab presidenti soovis muuta Lõuna- Sudaan "etniliseks riigiks", kus võim on riigipea etnilise grupi käes. Mässuliste juht Riek Machar kuulub nueri, president Salva Kiir dinkade etnilisse rühma.
Lõuna-Sudaani kodusõda puhkes 2013. aasta detsembris Kiiri ja Machari toetajate vahel ning sõjas on korduvalt esiplaanil olnud etnilised pinged.
ÜRO põgenikeagentuuri hinnangul on Lõuna-Sudaani konflikti tagajärjel kodudest olnud sunnitud lahkuma umbes kaks miljonit inimest.


authors:
New York Times Pm
Reuters Scanpix

description: USA päevalehes New York Timesis kirjutatakse, et Baltimaade Vene rahvusest elanikud on Ühendriikide uueks presidendiks valitud Donald Trumpi võidu üle õnnelikud ja seda eriti piiriäärsetel aladel.

title: New York Times: Baltikumi venelased tervitavad uut vaba maailma juhti

maintext:
Kui algab Kolmas maailmasõda, saame meie seda esimesena teada, vahendab USA päevaleht ühe Narva õpilase sõnu, lisades, et see valdavalt venekeelne linn tervitas uudist Trumpi võidust.
New York Timesi teatel ei meeldinud Trumpi vastaskandidaat Hillary Clinton Narvas eriti kellelegi, sest teda peeti sõjakaks. Trump seevastu soovivat arendada Venemaaga sõprussuhteid. «Trump tahab sõprust. Sõjaolukorras jääksime me lihtsalt ette,» kajastab Ühendriikide päevaleht ühe Narva õpilase sõnu.
New York Timesis rõhutatakse, et Tallinnas on erinevalt piiriäärsetest aladest suhtumine Trumpi valdavalt negatiivne. Tuntakse muret jätkuva NATO kaitse pärast.
Artiklis rõhutatakse, et Baltikumis elavad venelased suuresti siiski tervitavad Trumpi võitu ja loodavad, et see aitab parandada suhteid Venemaaga.
Potentsiaalse uue välisministri Newt Gingrichi väljaütlemisega, et Eesti on Peterburi äärelinn ja mitte väärt tuumakonflikti Venemaaga, pole New York Timesi teatel nõus keegi. «Trump ei ole kunagi öelnud, et Venemaa on hea, vaid et ta pole vaenlane. See on suur edusamm. Kui puhkeks sõda, võitleksin ma Eesti, mitte Venemaa eest,» sõnas üks vene keelt rääkiv narvalane väljaandele.


description: Menuka raamatusarja «The Song of Ice and Fire» (Tule ja jää laul) autor George R.R. Martin kritiseeris oma blogis valimised võitnud vabariiklast Donald Trumpi, nimetades teda «naisi katsuvaks» presidendiks ja «talve» toojaks, viidates sellega oma menuteostele.

title: "The Song of Ice and Fire" autor: koos Trumpiga saabub "talv"

maintext:
Demokraadist kandidaati Hillary Clintonit toetanud Martin teatas, et ta ei ole Trumpi võidu tõttu pettunud, vaid see tulemus tekitab temas hirmu.
Kirjanik toob oma blogis esile kampaania ajal pinnaletulnud seiku Trumpi kohta, millest üks on naiste ahistamine ja naistesse halvasti suhtumine.
Ta blogi sissekanne kannab pealkirja «President katsuja», milles viitab 2005. aasta videole, millel on kuulda Trumpi rääkimas, kuidas ta naisi katsus ja millist kehaosa ta puudutas. Samuti sellele, et üle kümne naise teatas meedias, et Trump on neid seksuaalselt ahistanud.
«See, mida ma tunnen, seda ei saa kirjeldada. Ameeriklased on oma sõna öelnud, kuid suur osa, kaasa arvatud mina, lootsime teistsugust tulemust,» edastas Martin.
Ta lisas, et Trump on presidendina ebapädev ja kindlasti üritab seda varjata tobedate, seksuaalteemaliste märkuste ja kommentaaride taha.
«Jaanuaris saab Trumpist läbi USA ajaloo kõige ebasobivam president. Ta on võimul neli aastat, kuid kas pärast seda aega enam USAd üldse alles on? Oma teostes ma rõhutan, et talv on tulekul, nüüd saabus see koos Trumpiga. «Game of Thrones» seriaalis nähtav hakkab reaalses elus teoks saama, see ei ole fantaasia ega ulme, vaid meie tulevik,» nentis kirjanik.
Martini arvates on Trump nagu White Walkers tegelased, kes on jäised ja sõjakad humanoidid.


description: Venemaa majandusarenguministri Aleksei Uljukajevi vahistamine süüdistatuna kahe miljoni dollari suuruse altkäemaksu võtmises on juhtum, mida Moskvas ammu kardeti. President Vladimir Putini korruptsioonivastase võitluse sildi all võetakse teistele hoiatuseks kinni järjest kõrgemaid ametnikke, puutumatute ring muudkui väheneb. Pealegi, mida vähem nn renti on Venemaa eliidil jagada, seda karmimad võtted käiku lähevad.

title: Jaanus Piirsalu Vene majandusministri vallandamisesest: nõuda kaks miljonit dollarit altkäemaksu Putini paremalt käelt? Ärge ajage naerma!

maintext:
90ndate algul Venemaa majandusreformide läbiviijate hulka, nn Jegor Gaidari meeskonda kuulunud Uljukajev on alates 1991. aastast esimene ametisolev Venemaa minister, kellel on käed raudu löödud. Õhtul pääses ta siiski eeluurimisvanglast, kuid pandi kohtu otsusega esialgu koduaresti. Hiljem teatas Kreml ka Uljukajevi vallandamisest.
Venemaal pole kõrge riigiametniku või mõjuka ärimehe vahistamine kunagi lihtsalt kriminaalasja uurimise järgmine faas, vaid sellega annab Kreml tavaliselt eliidile ja ühiskonnale sõnumi edasi. Ministri vahistamine tähendab mängureeglite muutmist Venemaal.
Küsimus on, milliste mängureeglite muutusest tahtis president Putin ministri vahistamisega teatada. See on niigi selge, et Uljukajevi vahistamise otsustas Putin ainuisikuliselt.
Üks sõnum on kindlasti see, et Venemaal on alanud veelgi ulatuslikum jahihooaeg. Föderaalne Julgeolekuteenistus (FSB) ja uurimiskomitee on Putinilt saanud piiramatu voli tippametnikke ja suurärimehi vahele võtta ning seda ka avalikkusele demonstreerida. Mõni on seda juba nimetanud suureks terroriks ametnike vastu. See on aga eraldi küsimus, milleks üsna korrumpeerunud eriteenistused Putini volitusi ära kasutavad.
Tippametnike korruptsiooni paljastamisega alustas Putin pealtnäha rahva rõõmuks enam-vähem samal ajal, kui Kreml algatas Krimmi Venemaa rüppe tagasi võtmisega patriotismilaine. Venemaal on aga paljud asjad nihkes ning erandiks pole ka võitlus korruptsiooni vastu.
Jah, tavaline Vene inimene vihkab ametnikke ja mida kõrgem ametnik, seda rohkem rahvas teda vihkab, sest Venemaal on aksioom, et kõik ametnikud võtavad meelehead. Võitluse tegelik põhjus on aga mujal.
Postimehe jaoks sõnastas selle Kremli administratsiooni endine töötaja, poliittehnoloog Andrei Koljadin, kes kuu alguses osales Venemaa presidendi administratsiooni sisepoliitika valdkonna uue juhi Sergei Kirijenko kohtumisel Moskva tuntumate politoloogidega.
«Putin võitleb korruptsiooni vastu, aga mitte sellepärast, et korruptsioon on halb, vaid sellepärast, et ressursside turul võtsid nad (korruptandid – J. P.) varem ära ülejäägid, aga nüüd nad võtavad ära [riigile] vajaliku [raha],» ütles Koljadin.
Juba peaaegu kaks aastat kestva majanduslanguse ja lääne sanktsioonide tõttu on kõvasti vähenenud rikkuse hulk (nn rent), mida eliit saaks omavahel ümber jagada. Teadjad inimesed ennustasid juba hulk aega tagasi, et rendi vähenemine toob paratamatult kaasa kõva ja halastamatu võitluse.
Kaks miljonit dollarit altkäemaksu soodsa majandusotsuse eest pole Venemaal mingi suur summa, seda enam veel ministrile. Headel aegadel oleks see ära makstud nii, et silm ka ei pilgu. Paistab, et enam mitte.
Üllatav on, et korruptsioonivastase võitluse vikat lõikab Venemaal järjest madalamalt ehk kõrgemaid päid ning ei kavatsegi peatuda. Algul vahistati järjest linnapeasid, siis pandi värvikate kaadrite saatel käed raudu kolmel kuberneril, kellele järgnesid kõrged jõuametnikud.
See kõik jätkub – samal päeval Uljukajeviga pandi käed raudu Kemerovo oblasti kahel asekuberneril ja sealse uurimiskomitee osakonna juhil. Nüüd siis oli ministri kord ja sündmuste loogika järgi ei jää ta viimaseks selle kaliibriga ametnikuks.
Enam ei imestaks Venemaal ilmselt keegi, kui järgmisena löödaks käed raudu mõnel peaministri asetäitjal. Varem oleks see täiesti välistatud olnud, sest Kreml tahtis alati näidata, et kõrgemad riigiametnikud on püha klass. Kui neid oli vaja millegi eest karistada, siis tegi seda Putin ise ja vaikselt.
Nüüd on Putin puutumatute kasti aga õige väikeseks teinud. Kindlasti piirneb see tema perekonnaga ja selle lähikonda kuulujatega, tõenäoliselt kuuluvad sinna ka tema vanad sõbrad ja võitluskaaslased ning jõuametkondade juhid.
Uljukajevi loo teeb muidugi eriti huvitavaks seotus Venemaa riikliku naftahiiglase Rosneftiga, mis on üldse maailma üks suurima naftatootja. Vene uurimiskomitee andmetel pressis Uljukajev need kaks miljonit dollarit välja Rosneftilt selle eest, et tema ministeerium annaks soodsa hinnangu teise riikliku naftafirma Bašnefti aktsiate müümiseks Rosneftile. Venemaal nimetati seda tehingut millegipärast privatiseerimiseks.
Rosnefti juht on Igor Setšin, pikaaegne president Putini lähim abi, keda peetakse Venemaal üheks kõige mõjuvõimsamaks meheks Putini järel. Setšinil olid ja on siiani väga head sidemed Venemaa eriteenistustes, eelkõige FSBs.
Kes Venemaa reaalsust tunneb, saab aru, et peab olema täielik nahaal isegi Venemaa mõttes, et minna Setšini käest altkäemaksu nõudma. Minister Uljukajevit on raske kahtlustada selles, et ta mängureegleid ei tea. Kui selgub Setšini roll kogu selles loos, võib saada ka vastuse, millega on Uljukajevi juhtumi puhul tegemist.
Uljukajevi lugu on järjekordne näide, et Venemaal ei ole miski nii, nagu ametlikult näib. Eriti kui arvestada, et sellise tasemega müügiotsused võetakse vastu kõige kõrgemal tasemel Kremlis ehk need teeb Putin ise.
Ja veel kord – ka summa on Venemaa tippkorruptsiooni jaoks naeruväärne. Eriti kui tuletada meelde paari kuu tagust lugu samuti korruptsioonis kahtlustatava Venemaa siseministeeriumi polkovniku Zahhartšenkoga, kellelt leiti 120 miljoni dollari väärtuses sularaha. See näitab palju ilmekamalt korruptsiooniskeemides liikuvaid summasid.
Tähelepanuväärne on detail, et Rosnefti julgeolekuteenistuse juhiks võttis seesama Setšin suvel tööle FSB viimase aastakümne ühe legendaarsema kindrali Oleg Feoktistovi. Viimati töötas ta FSB sisejulgeolekuteenistuse asejuhina. Just see FSB teenistus on aga peaaegu kõigi viimaste aastate Venemaa suurimate korruptsiooniuurimiste taga. Feoktistov juhtis FSBs kümnete kõrgete riigiametnike vahistamist. Ta oskab selliseid asju läbi viia.


description: Põgenikud ei saa valida, kuhu nad Euroopas paigutatakse, ning neil on kohustus minna sinna, kus on ruumi, ütles täna Euroopa Komisjoni juht Jean-Claude Juncker.

title: põgenike keeldumine asüülipaigast on ennekuulmatu -

maintext:
Junckeri sõnul on ennekuulmatu ja vastuvõetamatu, et Kreekasse ja Itaaliasse saabunud migrandid keelduvad minemast lennukitesse, mis suunduvad kuhugi mujale kui Saksamaale.
Komisjoni juht lisas, et mitme Euroopa Liidu riigi valitsused on valmis ülerahvastatud Kreekast ja Itaaliast põgenikke vastu võtma, kuid väga vähe on neid, kes ümberasustamisega nõustuvad.
EL käivitas 2015. aasta septembris ümberasustamisplaani, millega blokis jagatakse ümber umbes 160 000 sisserändajat. Oktoobri seisuga on blokisiseselt ümber asustatud umbes 7000 inimest.


description: Uus dokumentaalfilm paljastab salajased lindistused Põhja-Korea endisest liidrist Kim Jong-Ilist, kus ta räägib avameelselt pettumusest oma riigi propagandas ja filmikunstis, vahendab CNN.

title: Salajased lindistused paljastavad Kim Jong-ili ebakindluse

maintext:
«Miks on igal meie filmil sama ideoloogiline süžee? Selles ei ole midagi uut,» kostab Kim Jong-ili kõrgetooniline hääl.
«Meil ei ole filme, mis pääseks festivalidele. Aga Lõuna-Koreas on neil parem tehnoloogia. Nad on nagu üliõpilased aga meie oleme alles lasteaias. Inimesed siis on nii kitsarinnalised,» teatab filmihuviline militaarriigi juht.
Salvestised on tehtud umbes 1980. aastate alguses kahe röövitud lõunakorealase poolt. Choi Eun-hee oli Lõuna-Korea näitleja ning Shin Sang-ok režissöör, kes sattusid 1978. aastal Põhja-Korea agentide inimröövi ohvriks.
Filmitegijaid väntasid vangistuses valitsuse heaks kokku 17 filmi trilleritest pisarakiskujateni. Peidetud kassett-diktofoniga lindistasid nad ka oma kohtumisi filmihuvilise riigijuhiga, mille salvestised hiljem riigist välja smugeldasid.
Salvestistelt on kuulda, kuidas Kim Jong-il väljendab rahulolematust enda välimuse üle, öeldes «Vaadake mind, kas ma pole mitte väike?», ning tehes enda kohta haletseva võrdluse.
Choi ja Shin andsid salvestised 1985. aastal üle Ühendriikide välisministeeriumile.
«Mul jäi suu ammuli,» sõnas toonane välisministeeriumi Korea-ekspert David Straub, kelle kätte lindid sattusid. «Tundide kaupa lindistusi Kimist suhteliselt vabas vormis rääkimas oli Ameerika valitsusele süllekukkunud õnn.»
Põhja-Korea inimõiguste komitee liikme Greg Scarlatoiu sõnul oli Kim Jong-il peaaegu kõige suhtes ebakindel – isikuomadus, mis on ka tema pojale Kim Jong-unile üle kandunud.


description:
Juncker: põgenike keeldumine asüülipaigast on ennekuulmatu

Põgenikud ei saa valida, kuhu nad Euroopas paigutatakse, ning neil on kohustus minna sinna, kus on ruumi, ütles Euroopa Komisjoni juht Jean-Claude Juncker. Tema sõnul on ennekuulmatu ja vastuvõetamatu, et Kreekasse ja Itaaliasse saabunud migrandid keelduvad minemast lennukitesse, mis suunduvad mujale kui Saksamaale. Komisjoni juht lisas, et mitme ELi riigi valitsus on valmis ülerahvastatud Kreekast ja Itaaliast põgenikke vastu võtma. AP/BNS

title: Välismaa lühiuudised 08.11


authors:
Leta Pm
Transparency International

description: Korruptsiooni jälgiv organisatsioon Transparency International avalikustas kolmapäeval raporti korruptsioonitaseme kohta Euroopa ja Kesk-Aasia riikides, kus selgus, et iga kolmas elanik selles piirkonnas peab korruptsiooni oma kodumaa peamiseks probleemiks.

title: Korruptsiooniraport: eestlane altkäemaksu ei maksa

maintext:
Küsitluses osalejad pidid vastama küsimusele, kas nemad või keegi teine nende leibkonnast on viimase 12 kuu jooksul maksnud avalikele teenistujatele nagu liikluspolitseile, dokumente väljastavale ametkonnale, haridus- või meditsiinitöötajatele, töötukassa või teistele sotsiaaltoetusi väljastavatele ametnikele mustalt või kinkinud neile midagi.
Raportist selgus, et kõige madalamad altkäemaksunäitajad Euroopa Liidu liikmesriikides, täpsemalt Eestis, Belgias, Prantsusmaal, Saksamaal, Hollandis, Sloveenias, Hispaanias, Küprosel, Portugalis ja Ühendkuningriikides. Eestis ütles nimelt vaid viis protsenti vastanutest, et on viimase 12 kuu jooksul andnud avalikule teenistujale pistist.
ELi riikidest on kõige altimad altkäemaksu andjad Rumeenia (29 protsenti), Leedu (24 protsenti) ja Ungari (22 protsenti).
SRÜ riikides on aga pistise maksmine tunduvalt rohkem levinud. Aserbaidžaanis, Kõrgõzstanis, Ukrainas ja Moldovas oli maksnud altkäemaksu 38-42 protsenti avalike teenuseid kasutanud inimestest. Tadžikistanis ulatus see lausa 50 protsendini.
Gruusia on aga sama regiooni riikide seas positiivne erand. Grusiinide pistisenäitaja oli vaid 7 protsenti ehk samas kaalukategoorias ELi riikidega.
Samuti on paljude riikide elanikud rahulolematud nende valitsuse tegevusega korruptsiooni ohjeldada. Üle poole (53 protsenti) vastanute koguarvust ütles, et nende valitsus ei saa sellega hakkama, korruptsioonivastast võitlust hindas edukaks vaid alla veerandi (23 protsenti) vastanutest.
Kõige kriitilisemalt suhtusid oma valitsuse tegevusse Ukraina (86 protsenti), Moldova (84 protsenti), Bosnia ja Hertsegoviina (82 protsenti) ja Hispaania (80 protsenti) kodanikud.
Lätis ja Leedus arvas seda 71 protsenti elanikest, Eestis oli see aga vaid 37 protsenti. Kõige vähemkriitilised olid Šveitsi ja Rootsi kodanikud (vastavalt 29 ja 28 protsenti).
Transparency Internationali korraldatud küsitluses osales kokku 60 000 inimest 42 riigist.


description: Soome kohus määras Kotkas asuvas Laajakoski põgenike vastuvõtukeskuses augustis noaga ähvardanud iraaklasele tingimisi karistuse.

title: Soome põgenikekeskuses noaga ähvardanud iraaklane sai tingimisi karistuse

maintext:
Kohtudokumentide kohaselt ähvardas Iraagist Soome saabunud mees kahte kaaslast pussitada ja ühte isikut pussitas ta kätte, edastab iltalehti.fi.
Kymenlaakso ringkonnakohus karistas sisserännanut nüüd ühe aasta pikkuse tingimisi karistusega.
Soomes asüüli taotlev iraaklane kasutas teiste sisserännanute ähvardamiseks ja ühe kaaslase pussitamiseks kööginuga, mille tera oli 11 sentimeetri pikkune.
Mees sisenes noaga ähvardades ruumi, kus oli mitu meest. Üks seal olnutest takistas tal edasi liikuda ja seda isikut lõi ründaja noaga.
Põgenikekeskuse psühholoogi sõnul oli iraaklane enne ründamist närviline ja stressis, teo pani ta toime pärast seda, kui oli tarbinud alkoholi.
Põgenikekeskuse töötajad kutsusid noaga ähvardajale politsei, politseinikud tabasid mehe hoone lähedal, kuid tema rahustamiseks tuli kasutada elektrišokirelva.
Kohus mõistis 1989. aastal sündinud iraaklase süüdi kahes noaga ähvardamises ja ühes noaga ründamises.
Prokurör nõudis iraaklasele nelja aasta pikkust tingimisi karistust tapmiskatse, noaga ähvardamise ja vägivalla eest. Kohus ei karistanud sisserändajat tapmiskatse eest, kuna selle kohta ei olnud piisavalt tõendusmaterjali.
Kohtu otsus ei ole veel jõustunud.


description: Pakistani lõunaosas Belutšistani provintsis hukkus laupäeval ühes sufi pühamus aset leidnud plahvatuses vähemalt 43 ja sai kannatada kümneid inimesi, teatas provintsi siseminister.

title: Pakistanis hukkus pühamuplahvatuses vähemalt 43 inimest


description: Ecuadori võimud lubavad oma prokuröridel kuulata üle viiendat aastat selle Ladina-Ameerika riigi Londoni saatkonnas varjavat Wikileaksi asutajat Julian Assange’i, teatas Rootsi prokuratuur.

title: Julian Assange´i saagas toimus pööre, kuid…

maintext:
«Ecuador rahuldas Rootsi õigusabitaotluse ja ülekuulamise viib läbi Ecuadori prokurör,» teatas Rootsi prokuratuur täna. Prokuratuuri teatel toimub küsitlemine järgmisel esmaspäeval ning sellest võtab osa ka Rootsi uurija.
Rootsi prokuratuur soovib 45-aastast Austraalia kodanikku üle kuulata seoses talle esitatud vägistamissüüdistusega.
Rootsi võimud andsid vahistamiskäsu Assange’i tabamiseks 2010. aastal ning see on jõus tänini. Põhjuseks on ütlused kahelt naiselt, kes süüdistavad Assange’i vägistamises ja teistes süütegudes. Assange eitab süüd.
Osa naiste esitatud kaebustest Assange’ile on viie aasta möödumise tõttu juba aegunud. Üks neist puudutab seksuaalset kallaletungi, teine ebaseaduslikku sundi ning kolmas seksuaalset ahistamist. Vägistamist puudutav kaebus aegub aga 2020. aastal ning selle uurimist jätkatakse.
Assange, Rootsi diplomaadid ja prokuratuur ning Wikileaksi asutajale 2012. aastal poliitilise varjupaiga andnud Ecuadori võimud on pidanud pikki läbirääkimisi selle üle, et Rootsi prokurörid saaksid sõita Ühendkuningriigi pealinna Assange’i küsitlema.
Tänavu augustis teatas Ecuador, et lubab Assange’i küsitleda, kuid seda peaksid Rootsi uurijate asemel tegema hoopis Ecuadori prokurörid. Rootsi prokuratuuri tänane avaldus näitab, et lõpuks on riigid omavahel kokkuleppele jõudnud.
Küll aga on mitmed allikad avaldanud kartust, et kui uurimist viivad läbi Ecuadori uurijad, ei pruugita lahenduseni jõuda ning Assange´ile esitatud vägistamissüüdistus aegub. Samas on Ecuadori viimased sammud - näiteks Assange´i jätmine internetiühenduseta - märk sellest, et riigi suhtumine Assange´i võib olla muutumas.
Assange on väljendanud kartust, et Rootsi võimud annaksid ta välja Ameerika Ühendriikidele, kus teda ähvardab kohus tuhandete Ühendriikide valitsuse saladokumentide avaldamise pärast.


description: Montenegro NATOga liitumise protsess läheb Venemaa tugevast vastuseisust hoolimata ladusalt, ütles alliansi asepeasekretär Rose Gottemoeller täna.

title: NATO: Montenegro liikmesus on Moskva vastuseisust hoolimata kindel

maintext:
Ta avaldas lootust, et kõik NATO riigid ratifitseerivad Montenegro liitumisprotokolli ja Balkani väikeriigist saab 2017. aasta kevadel alliansi liige.
«Minu arvates läheb teie NATO-ga liitumine ladusalt,» ütles Gottemoeller Podgoricat külastades. Montenegro sai NATO-lt liitumiskutse tema traditsioonilise slaavi liitlase Venemaa tugevast vastuseisust hoolimata.
Montenegro ametnikud süüdistavad Venemaad seotuses väidetava katsega kukutada oktoobrikuiste valimiste ajal riigi läänemeelne valitsus kui riigi NATOsse viija.


description: Viimaste arvamusuuringute järgi kujunevad homsed presidendivalimised Ameerika Ühendriikides tasavägiseks. Kampaaniamaraton on korduvalt tõestanud, et poliitika on ettearvamatu, ning lõplik selgus saabub loodetavasti homme.

title: Teravalt vastandlikud - nagu võitlus, nii ka lubadused


authors:
Interfax Bns
Foto
Stevo Vasiljevic Reuters Scanpix

description: USA presidendiks valitud Donald Trump kinnitas, et tahaks soojemaid suhteid Venemaaga, edastas täna USA meedia.

title: Trump kinnitas soovi parandada suhteid Venemaaga

maintext:
Ajakirjanikega kohtumisel selgitas ta, et sooviks parandada Moskvaga suhteid valdkondades, kus riigid saavad edukat koostööd teha. Muu hulgas on selline koostöö võimalik Süürias ja terrorismivastases võitluses.
Samas meenutas ta, et Hillary Clinton tegi välisministrina pingutusi Vene suhete parandamiseks, kuid tulutult ja seepärast eelistaks ta mitte kasutada toona kasutatud sõna taaskäivitamine.
«Arvestades toimunut, ma ei kasutaks mõistet taaskäivitamine,» ütles Trump.
Rääkides Lähis-Ida olukorrast, nimetas ta USA Iraaki tungimist üheks suurimaks veaks riigi ajaloos. Trump ütles ka, et tal on väga tugevaid mõtteid selles osas, kuidas lõpetada Süüria sõda. Ta ei hakanud täpsustama, milles need mõtted seisnevad.
«Me peame lõpetama Süüria hulluse,» sõnas Trump.